Bela, ćao : sto godina u životu jedne srpske porodice : Dušan Veličković : 978-86-521-0728-5 : Knjizara.com: Knjige\nsto godina u životu jedne srpske porodice\nU istorijske podatke koji se upisuju u građu ovog romana spadaju, između ostalog, trgovački poslovi sa Frojdom i Kestlerom, susret sa Lenjinom. Kominterna, okupacija, Informbiro, Goli otok, Udba, Crveni univerzitet „Karl Marks“, plaćene ubice, ratni zločinci, Milošević kod psihijatra, tamo daleko u Grčkoj...\n2011; Broširani povez; latinica; 20 cm; 178 str.; 978-86-521-0728-5;\nIzdavač: Laguna; 2011; Broširani povez; latinica; 20 cm; 178 str.; 978-86-521-0728-5;\nBela, ćao, Dušan Veličković\nRoman Dušana Veličkovića, Bela, ćao započinje 1906. u Šapcu a završava ovih dana, negde u Grčkoj na obali mora, dok se u kazanu krčka kupus, sunce zalazi na Mediteranu, tom utopijskom predelu svih individualnih, anarhista-melanholičara i izgubljenih duša, a razgolićene žene pevaju legendarnu pesmu Bela, ćao. Stihovi te pesme, kao u Brehtovom teatru, neka su vrsta pop-metafore, poetska kvintesencija nad surovim, komičnim i tragičnim događajima u životu Veličkovićevog junaka, D. M. Tomića i njegovih predaka i potomaka u vihoru 20. veka, u zemlji Srbiji između Austrougarske, Rusije i Amerike.\nPorodični rodoslov proteže se od rodonačelnika, uspešnog trgovca i izvoznika svinja iz Šapca, Alekse Kopca, sa početka 20. stoleća, prve žrtve tzv. Svinjskog rata, do njegovog čukununuka, savremenog Beograđanina na početku 21. veka. Pripovedajući u duhu fragmentarne dramaturgije Veličković građu za porodičnu istoriju ukršta sa istorijskim događajima (realnim i fikcijskim), od trgovačkih poslova i „slučajnih“ (simboličkih) koincidencija i preplitanja sa životima Sigmunda Frojda i Artura Kestlera, do susreta sa Lenjinom a sve to u opštem galijamatisu 20. veka, Balkanskih i svetskih ratova, okupacija, vremenu Kominterne, Golog otoka, J. B. Tita, globalne pobune 1968, do Miloševića i današnjih dana. Kroz roman promiču filozofi, zanatlije, oficiri, plaćene ubice, umetnici, ratni zlikovci, konfidenti tajnih policija, majke, ljubavnice, emigranti sa svojim sudbinama, strastima i fantazijama, koji pokušavaju da se snađu i prežive na poprištu ne samo geopolitičkih sukoba, revolucija nego i u različitim kulturnim tradicijama.\nOno što ovaj porodični roman čini izvanredno uzbudljivim, pored jednostavnog, minimalističkog i čistog stila, smisla za detalj, ironije, samoironije i duhovitih opservacija, jesu njegovi književni koreni, njegove poetike i prosedei. Naime, svu tu građu, građu i zaplete slične svakom porodičnom romanu, odnosno, sve te porodične figure, sentimente, patos, trivije, psihološke stereotipe, usplahirenu osećajnost, ono klišetizirano „otkivanje erosa“, sudbinske zaplete i „usud istorije“, romantizacije i fetišiziranje privatnih, familijarnih mitologija i istorijskih „legendi“ duha vremena - koji svaki porodični roman po definiciji poseduje - Veličković uspeva da oneobiči i ispripoveda iz jednog autentičnog i kreativnog ugla, ugla integrisanih poetika (primenjenih na književnost), miksa (mešalice) artističkih poetika i prosedea koje referiraju i komuniciraju sa estetikama transavangarde 60-ih, a koje se vrlo retko sreću u srpskoj, savremenoj književnoj praksi. Autorski pogled, naime, „intelektualna mehanizacija i svetonazor“, odnosno, po-etika romana Bela, ćao spoj su, tj. miks (intelektalni blender) prosedea i senzibiliteta, visokog pop arta i avant popa, novog (pop) književnog realizma, američkog andergraund stripa, postmodernog žurnalizma, kontrakulturnog senzibiliteta 60-ih i 70-ih godina 20. veka, potom stila, intelektualnog angažmana i estetike evropskog, novotalasnog, autorskog filma (Godar, Kavani, Petri), ideja i svetonazora Frankfurtske kritičke teorije društva, a nadasve umetničkih praksi i poetike umetničkog pokreta Fluxus (Džordž Mekjuanes, Jozef Bojs, Joko Ono, Džordž Breht, Robert Moris, Bob Vots... u bivšoj Jugoslaviji, u polju književnosti, poetike fluxusa najdoslednije je u svojim književnim tekstovima afirmisao Bora Ćosić, preko tzv. estetike Mixed Media).\nNa tragu dakle, tih estetika i svetonazora nalazi se i Veličkovićev porodični roman kao pogled na istoriju Srbije i Jugoslavije u 20. veku, pogled koji je tako često u tekućim književno-fikcijskim interpretacijama ili statičan, pred-moderno realistički, socijalno i politički tipiziran, ili pak ideološki idealizovan i u književnom smislu sentimentalno-patetično klišeitiziran na već viđene likove i banalnu periodizaciju (pred-titovsku i post-titovsku). Veličković sve te događaje i sudbine kombinuje sa autofikcijom i pretvara ih - sasvim u duhu praksi i estetike fluxusa - u bufonijadu, pervertirani istorijski grand-ginjol i intelektualnu grotesku, kako „veliki mehanizam“ istorije 20. veka, tako i pojedinačne sudbine pripadnika ovdašnje porodice Kobac/Tomić.\nObavezno je, dakle, pročitati ovaj visoko pop-sofisticirani roman, koji, kao retko koji u savremenoj srpskoj književnoj produkciji, integriše u svoju po-etiku, senzibilitet i prosedee savremene neoavangardne umetnosti druge polovine 20. veka, i ideološko-kulturni horizont globalnog sveta pružajući autentičan, duhovit, ironičan i zabavan pogled na naše lokalne, palanačke, građanske i malograđanske sudbine, traume, opsesije i „horizonte“. Prvorazredna intelektualna zabava. A to i jeste smisao književnosti u „post-svega“ 21. veku.


OTVOREN KUTAK ZA KULTURU | TV Ars Medija\nPočetna > Kultura > OTVOREN KUTAK ZA KULTURU\nKultura van centra grada, dostupna svima, novi sadržaji, uključivanje građana i njihovih predloga – tu ideju koju je Novi Sad kao Evropska prestonica kulture započeo nastavlja novi Kutak za kulturu. Taj prostor otvoren je ujednom od najudaljenijih delova grada od samog centra – Slanoj bari. Predstava i radionice za decu, plesači iz studija „Groove“ koji su animirali decu, dva koncerta, diskusija o novom prostoru, to je sve obeležilo otvaranje Kutka za kulturu, a na Slanu baru stigla je i pokretna kulturna stanica Karavan.\n„Lokalno stanovništvo ovde, nažalost, nema gde da ide, a sesti na autobus i otići do grada nije za svako gjednostavno i košta. Zato je ovo jedinstvena prilika da ovde budu programi koji su dostupni lokalnom stanovništvu, koje mora imati neki prostor koji će osećati kao njihov, na koji mogu da utiču“ rekla je Marijana Stevanović ispred „Male srećne kolonije“ koja je organizovala radionicu za decu na otvaranju Kutka.\n„Mi imamo razne radionice, uključujemo se i u rad nekih organizacija, zbog čega nam je bitno da imamo jedantakav prostor. Od sada će i organizacije iz drugih delova grada moći da dođu kod nas, da se upoznaju sa nama, ali i da mi upoznamo njih i njihove sadržaje. Deca su radoznala i zainteresovana da učestvuju u raznim programima, tako da nam ovo zaista otvara spektar novih mogućnosti“ rekla je Kalanjoš na jučerašnjem Divanu.\n„Imam utisak da i sami lokalni stanovnici smatraju da su izolovani od samog grada, a, nažalost, čini mi se da ljudi ovde nisu mnogo zainteresovani da se nešto dešava u njihovom kraju. Zato je glavni zadatak novog prostora za početak da aktivira ljude i navede ih da mogu ne samo da budu deo nekih dešavanja, već i da ih sami predlažu“ rekla je Jevtić.\n„Razlivanje“ kulture van centra grada je svetski trend, saglasni su vajar Miodrag Perić i umetnik Saša Krga, koji su već dugo stanovnici Klise.\n„Od širenja kulture van centra grada, svi njegovi delovi imaju korist u svakom smislu, pre svega kulturnom icivilizacijskom. Podizanje svesti u delovima grada koji su do sada bili u zapećku je jako važno i ako je to uloga kulturnih stanica, da se podigne svest saživota, razmene kulturnih sadržaja, multikulturalnost, onda to već može napraviti neku promenu“ rekao je Perić. Nakon Divana, otvaranju Kutka za kulturu, doprineli su i nastupi lokalnog bluz sastava „Soulshine“ i grupe „Kal“, sa čijim koncertima je završen jučerašnji program, koji je označio početak novog kulturnog života na Slanoj bari.\nKutak za kulturu biće otvoren od utorka do petka u periodu od 15 do 21 čas, a subotom od 13 do 20 sati, na adresi Sentandrejski put 106b, odnosno kod Sportskog centra „Slana bara“. Otvaranje Kutka za kulturu početak je programskog luka „Druga Evropa“ koji će u naredna dva meseca, do 15. decembra, predstaviti drugačiju, skrivenu, izazivačku, manjinsku kulturu, kroz različite vrste programa poput – Pozorišnog festivala jezičkih manjina sveta „Sinergija“, manjinskih medija, programa koji stvaraju osobe sa invaliditetom „Supermoćni“, nastupa neafirmisanih bendova iz Evropskih prestonica kulture, medijske umetnosti iz ženske perspektive, filmske umetnosti „Cinema now“ i drugih.


NOVA HAPŠENJA NA TRGU KRAJINE: Desetak aktivista grupe Pravda za Davida pritvoreno u policijski Centar Zalužani! | Žurnal | Jedina slobodna teritorija\nNova hapšenja na Trgu Krajine:Desetak aktivista grupe Pravda za Davida pritvoreno u policijski Centar Zalužani!\nPiše: Ljiljana Kovačević Objavljeno: 07. srpanj 2020. 22:36\nHapšenje Ozrena Perduva; FOTO: screenshot


Vlada Švajcarske – Glas za jednakost | Osobe sa invaliditetom | OSI | Vesti | Novosti\nBeograd dobija Servis podrške osobama sa invaliditetom\nDobra uprava u korist građana\nOpštine u Srbiji predstavile najbolje primere iz svog rada, odnosno kako rešavaju ključna pitanja stanovnika. Priznanja Novom Pazaru, Užicu, Inđiji, Rumi, Pirotu, Vlasotincu…\n„Pčelica“ na novoj adresi\nU Brusu otvoren objekat dnevnog centra za decu i mlade sa smetnjama u razvoju.\nOd „Neksusa“ stigla ginekološka stolica za invalide\nObezbeđena nova dragocena donacija Zdravstvenom centru u gradu pod Pržarom.\nEУ и Влада Шваjцарске подржаће 24 нова проjекта\nEвропска униjа и Влада Шваjцарске ће преко развоjног програма Eвропски ПРOГРEС подржати 24 нова партнерска проjекта организациjа цивилног друштва и локалних самоуправа са 320.100 евра, саопштено jе 02. августа.


BOSNA I HERCEGOVINA 23.05.2019 | 11:41 | Objavio: Urednica.S\nVlada Federacije BiH je, na današnjoj sjednici u Mostaru, utvrdila i u po hitnom postupku Parlamentu FBiH uputila Prijedlog zakona o pravima demobiliziranih branilaca i članova njihovih porodica.\nDemobiliziranim braniocem se, u smislu ovog zakona, smatra pripadnik Armije Republike BiH, Hrvatskog vijeća obrane i policije nadležnog organa unutrašnjih poslova, koji je učestvovao u pripremama za odbranu ili u odbrani BiH od 18.9.1991. do 22.4.1996. godine, a minimalno godinu dana. Demobiliziranim braniocem dobrovoljcem smatra se i osoba koja je, u istom periodu, kao maloljetna, dobrovoljno stupila u Oružane snage.\nDemobilizirani branioci i članovi njihovih porodica mogu ostvariti više prava na osnovu ovog zakona. Riječ je o pravima na zdravstvenu zaštitu, liječenje u inostranstvu, banjsko i klimatsko liječenje, jednokratnu novčanu pomoć za liječenje, prednost u korištenju usluga zdravstvenih ustanova, troškove prevoza za liječenje u drugom kantonu i besplatno liječenje PTSP-a.\nTakođer su osigurani povoljniji uslovi i prioritet pri zapošljavanju, pomoć u slučaju smrti, novčana egzistencijalna naknada, prijevremeno povoljnije penzionisanje i duži godišnji odmor po osnovu učešća u Oružanim snagama.\nEgzistencijalnom novčanom naknadom bit će obuhvaćeni demobilizirani branioci koji imaju 57 godina i stariji, a koji su najmanje jednu godinu bili učesnici u Oružanim snagama, najmanje jednu godinu na zavodu za nezaposlene, i koji nemaju nikakvih drugih prihoda.\nMeđu pravima su i stambeno zbrinjavanje, subvencija plaćanja naknada za pogodnost, za dodijeljeno gradsko građevinsko zemljište i za uređenje građevinskog zemljišta. Tu su i dodjela sredstava za održivi povratak, besplatni priključak na infrastrukturne mreže (voda, električna energija, gas), prednost pri smještaju u penzionerske domove i gerontološke centre, osiguranje povoljnijih uslova školovanja, izdavanje identifikacijske kartice demobiliziranog branioca, te besplatna pravna pomoć.\nUz ova prava, propisana je i javna objava jedinstvenog registra branilaca i korisnika prava iz oblasti branilačko-invalidske zaštite na web stranici Federalnog ministarstva za pitanja boraca i invalida odbrembeno-oslobodilačkog rata.\nFederalno ministarstvo finansija danas je zaduženo da, s ciljem osiguranja sredstava za provedbu Zakona, u najkraćem roku pripremi Rebalans budžeta FBiH za 2019. godinu kako bi i on bio upućen Parlamentu FBiH po hitnoj proceduri.\nKako je predviđeno, primjena Zakona o pravima demobiliziranih branilaca i članova njihovih porodica počinje 1.7.2019. godine, uz istovremen prestanak važenja Sporazuma postignutog između Vlade FBiH i boračkih udruženja o dostignutom nivou sredstava u budžetu FBiH na poziciji resornog ministarstva namijenjenih za rješavanje prioritetnih zahtjeva boračkih kategorija.\nVlada je danas zadužila rukovodioce federalnih organa da povuku naloge za isplatu po osnovu tužbi zaposlenika, javljaju Vijesti.


Požurite, kuća na selu za 1.000 evra | WebTribune\nHome IZBOR Požurite, kuća na selu za 1.000 evra\nŠto južnije, to tužnije izgleda da ne važi kada su u pitanju cene nekretnina po selima Srbije.\nKuće sa okućnicom u ruralnim delovima iz godine u godinu gube vrednost. Ovog leta se tako u delovima Banata mogu kupiti i za svega 2.000 evra, ali ih oko Nišanema za manje od 15.000 evra. Istina, u pirotskim selima nekretnine se cene i svega 1.000 evra. Tamo gde su cene najniže, nažalost, kupaca i nema\nU selima pet srednjobanatskih opština sve je više starih porodičnih kuća na prodaju, ali se kupci teško pronalaze.\nNOVI SAD – U selima udaljenijim od Novog Sada kuće mogu da se kupe i za manje od 10.000 evra. Objekti, posebno od ćerpiča, naboja, ili nekog kombinovanog materijala, sa manjom okućnicom, u zabačenijem selu, kupuju se, kako kažu u agencijama, po ceni dva hektara bolje obradive zemlje.\n“Kuće sa većim okućnicama, novije gradnje, međutim, koštaju nešto više, ali i njihova cena retko prelazi 30.000 evra, odnosno kupuju se po ceni koja je ravna ceni garsonjere u nekom od većih gradova”, ističu upućeni.\nNIŠ – Vlasnici porodičnih kuća sa okućnicom u niškim selima nerealni su po pitanju cena jer se solidno očuvana nekretnina ne može kupiti za manje od 15.000 evra. Cene su još pre desetak godina podigli Srbi sa Kosova koji nisu pitali za cene već su pazarili sve što je bilo na prodaju.\n“Ponuda je skromna jer ono što se nudi za prodaju ne vredi tih para. Zemlja je najlošije kategorije, a vikendice su građene pre 30 godina pa zahtevaju velika ulaganja”, kaže Snežana Đokić, koja je u Zaplanju kupila kuću sa 16 ari placa za 12.000 evra, ali je tri puta više uložila da bi je osposobila za život.\nPIROT – U Pirotskom okrugu, sa oko 200 sela, potražnja za kućama duži niz godina gotovo da i ne postoji, a mnoga sela su iz ekonomskih i demografskih razloga otišla u istoriju Tako na primer, selo Verzar u dimitrovgradskoj opštini više i ne postoji. U Iskrovcima svega nekoliko penzionera i Mara Đorđević, jedini stalni žitelj. U ovom delu opštine se može kupiti kuća sa okućnicom za najviše 1.000 evra.\nVRANjE – U okolini Vranja je sve više sela s tek nekoliko domaćinstava. Povremeno se oglasi i prodaja ponekog domaćinstva u udaljenijim krajevima uz napomenu da je cena “po dogovoru”, ali i pored toga zainteresovanih, kažu, nema.\nIRAN NAPADNUT SPECIJALNIM ORUŽJEM? Iznenadan udarac u zoru


Wipeout Omega Collection je totalno ludilo u PlayStation VR-u - EmuGlx\nWipeout Omega Collection je totalno ludilo u PlayStation VR-u\nMladen Tapavički — 28. March 2018.\nSvi vlasnici odlične kompilacije Wipeout Omega Collection od danas mogu ubosti PlayStation VR kacigu u svoj PS4 i prebaciti se direktno unutar ludih trka koje su nas opčinile još pre više od dve decenije kada je prvi Wipeout stigao na prvi PlayStation. Današnji patch za ovu igru je potpuno besplatan i donosi VR podršku unutar CELE IGRE, uključujuči i sve singleplayer modove i MP!\nNaravno, pošto je ovo veoma brza i frenetična igra, preporučuje se da ovo ne bude baš prva igra koju ćete isprobati u VR-u. 🙂\nTags: 2018PlayStation VRPSVRVRVR gamingWipeoutWipEout Omega Collection\nNext post Dragon Quest XI stiže na PS4 i PC u septembru!\nPrevious post PlayStation VR je značajno pojeftinio\nIron Man VR stiže u prodaju 3. jula\nMladen Tapavički, 12. May 2020.\nPlaystation 3 RPG Electronic Arts MP Sony PS5 Indie 2016 Square Enix JRPG PlayStation 5 2015 2020 Activision Avantura iOS Android Xbox One Nintendo Switch 2018 2017 Nintendo Microsoft PC EA PS4 trejler Capcom 2014 PlayStation 4 2019 Coop Xbox 360 SEGA online Steam Switch Izdvajamo UbiSoft DLC FPS Open-World Anime Akcija PlayStation


Vukanović: 'Sve smo bliži duploj kruni'\nIzvor: Sportske.net, 02.Jun.2020, 22:20\nFudbaler Crvene zvezde zadovoljan posle pobede u Inđiji.\nFudbaler Crvene zvezde Aleksa Vukanović rekao je danas da ekipa teži ka tome da pobedi svaku utakmicu i da je trijumfom nad Indjijom sve bliža "duploj kruni".\n"Odigrali smo dobar meč. Od samog starta se videlo da hoćemo da pobedimo i da smo došli u Indjiju da obezbedimo >> Pročitaj celu vest na sajtu Sportske.net << prolaz u polufinale. Bilo je teško vreme, nezgodan teren, ali nismo se obazirali na to, već smo samo razmišljali o trijumfu. Više od dva meseca smo trenirali u četiri zida, potrebno je vreme da sve to bude onako kako smo zamislili, ali danas smo bili na visini zadatka i zasluženo pobedili", rekao je Vukanović za sajt kluba.\nZvezda je sa 2:1 pobedila Inđiju u gostima i plasirala se u polufinale Kupa Srbije.\n"Težimo ka tome da pobedimo svaku utakmicu, u tome se ogleda veličina Crvene zvezde. Još samo nekoliko koraka nas deli do osvajanja duple krune i mnogo me raduje ta činjenica. Nadam se da ćemo uspeti da, posle prvenstva, osvojimo i kup", kazao je Vukanović.\nOn je naveo da je zadovoljan svojom formom, ali je istakao da ima prostora za napredak.\nVukanović je pozvao Zvezdine navijače da u što većem broju dođu za vikend na utakmicu sa Radnikom u Super ligi.\nVukanović: Sve smo bliži duploj kruni\nNapadač Crvene zvezde Aleksa Vukanović smatra da je njegova ekipa odigrala dobro protiv Inđije...Crveno-beli su golovima Bena i Ivanića savladali Inđiju u gostima i plasirali se u polufinale Kupa Srbije...Sada su još bliži osvajanju duple krune..."Odigrali smo dobar meč. Bilo je teško vreme,...


Dodikov 'projekt islamske države' – Nacional.hr\n30.10.2011. / 15:42\nDodikov 'projekt islamske države'\nDodik je kritizirao medije u Sarajevu koji napadača na američko veleposlanstvo predstavljaju kao srbijanskog državljanina\nArhivaPredsjednik Republike Srpske Milorad Dodik optužio je u nedjelju bošnjačkog člana Predsjedništva BiH Bakira Izetbegovića da provodi politiku stvaranja islamske države, ističući da je u BiH centar vehabizma, koji je odgovoran za teroristički napad na američko veleposlanstvo u Sarajevu.\nKomentirajući Izetbegovićeve optužbe da su Srbi odgovorni za neuspostavu vlasti u BiH, Dodik je ustvrdio kako su problemi nastali unutar Federacije jer Izetbegović slijedi politiku svojeg oca kako bi realizirao 'projekt islamske države na prostoru BiH'. Pojasnio je da se pokušavaju održati stereotipi o Srbima kao narodu koji je za sve kriv, pa tako i za napad na američko veleposlanstvo.\nPritom je kritizirao medije u Sarajevu koji napadača na američko veleposlanstvo predstavljaju kao srbijanskog državljanina.\n“Poštovanje nalaže da se kaže da je to Bošnjak, pripadnik vehabijskog pokreta, koji je motiviran ideologijom radikalnog islama", rekao je Dodik.\nPo njegovim riječima, terorist je uzvikivao da ne želi ubijati braću muslimane, već američke građane, što jasno upućuje na njegove namjere.\nIstaknuo je da vehabijski pokret svoje ideološke centre na Balkanu ima u Bosni i Hercegovini.\nfluid, 30.10.11. 16:58\nOvoga nemogu svariti ni nacrtanoga!Ali,ovaj se puta slažem sa njegovom izjavom glede radikalnog islama koji ima utočište u BiH.Mustafa Cerić i "ekipa radikala islamskkih vjeronazora"su bosanska činjenica a ne izmišljotina.Najviše razbijanju talvih skupina,mogu i moraju uraditi sami muslimani.Ako im je to cilj.Ukoliko nije,bit će tarapane još u budućnosti.Kao ni jedna ekstremna grupacija,tako ni islam sigurno neće proći.Nema šanse.!!!\nBivsiYU, 31.10.11. 14:20\nIzjava mlađeg Izetbegovića je potpuno zlonamjerna. Zna se da je napadač član vehabijskog pokreta čiji ideološki centri postoje u BiH, Srbiji i Crnoj Gori. Tek su sada pooštrene mjere obezbjeđenja oko američkih ambasada. I pored toga neke novine u SAD pripisuju ovo gnusno djelo Srbima. Zašto u toj Zemlji punoj prividne demokratije nema istine.


Donacija 100.000 srebrnih maski đacima prvacima - Glas Podrinja\nPakete, koji uključuju "Srebrnu masku" - barijernu masku sa integrisanim jonima srebra i zeolitom i gelove za suvo pranje ruku sa jonima srebra, kao zaštitu od patogenih organizama, dobiće 64.175 prvaka iz 1.263 osnovne škole u 17 školskih okruga širom Srbije, precizirano je u saopštenju.\nNacionalna direktorka Fondacije "Novak Đoković", Maja Kremić, uručila je prvi kontigent zdravstvenog paketa u beogradskom školskom okrugu i đacima prvacima osnovne škole "Drinka Pavlović" donirala "Srebrne maske" i gelove za suvo pranje ruku, a u okviru humanitarnog projekta "Nano borci – podrška obrazovnom sistemu Republike Srbije".\nOna je kazala da je fondacija odlučila da podelom maski pomogne đacima prvacima, koji su ovu školsku godinu započeli u drugačijim okolnostima nego prethodne generacije.\n"Ove maske su obogaćene srebrnim jonima koji imaju antimikrobna svojstva, te se na taj način ističe poboljšan vid zaštite zdravlja. Kroz ovaj projekat želimo da pružimo podršku obrazovnom sistemu, ali i roditeljima za koje ovo predstavlja značajan udarac na budžet", istakla je Kremić.\nDirektorka marketinga u "Koloida" Ema Gočević kazala je da su zajedničkom odlukom te kompanije sa "Galenika farmacijom", obezbeđeni paketi za zaštitu zdravlja, pre svega za najmlađe članove društva.\nNavedeno je i da su "Galenika farmacija" i kompanija "Koloid", uz podršku PKS, razvili novi, poboljšani vid zaštite i kreirali samočistoću "Srebrnu masku" – proizvod obogaćen srebrnim jonima i zeolitom, koji su pouzdana prirodna zaštita od patogenih mikroorganizama.\nKako je objašnjeno, joni srebra i zeolit su ultrazvučnom jonizacijom integrisani u troslojnu barijernu tkaninu i imaju jako svojstvo neutralizacije patogenih mikroorganizama.


NOĆNO ZNOJENJE UKAZUJE NA SMRTONOSNU BOLEST: Ako imate ove simptome, ODMAH OTIĐITE KOD DOKTORA! – Haber.ba\nNoćno znojenje - Narodnilijek.com\nPostoji preko 130 vrsta kancera krvi, pa simptomi variraju u zavisnosti od tipa bolesti ili od osobe. Grupa istraživača otkrila je kako je jedan od simptoma raka krvi pretjerano znojenje tokom spavanja, piše “Lepa i srećna“.\nTeme:san, simptomi bolesti, znojenje\nČVRST SAN REMETE JETRA, PROSTATA, ŽUČ…\nZnojenje tokom noći ukazuje na ovu opasnu bolest\nStudentica se toliko znoji da joj se zimi zaledi odjeća


Rabinska književnost | Tora, Mišna, Talmud - ArsMagine.com\n/ Judaizma pre i posle izgona /\nNakon izgnanstva u Vavilon, u tom carstvu započela je nova faza istorije jevrejske religije, koja je na kraju dovela do nastanka rabinskog judaizma. Ona, prema predanju, počinje sa Jezdrom (Ezra, עזרא), nastavili su je ”ljudi Velike skupštine”, a potom učeni (soferim, סופרים). Za takav stav, međutim, postoji malo čvrstih činjenica i neki naučnici sumnjaju u njegovu tačnost. Ono u šta se ne može sumnjati jeste da je u 2. veku pre nove ere ta faza postala očigledna pojavom fariseja (farusim, פרושים), čiji su se učitelji, poznati pod nazivom hahamim (mudraci, חכמים), angažovali u dvema oblastima:\n• u tumačenju Svetog pisma\n• i određivanju usmenog zakona.\nNakon uništenja drugog Hrama (Bejt Ha’Mikdaš Ha’Šeni, בית המקדש השני) koji se dogodio 70. godine, farisejski judaizam je prihvatila velika većina Jevreja, kako u Palestini tako i u rasejanju. Otprilike u isto vreme, farisejski učitelji postali su poznati pod nazivom rabi (rab, רב), odnosno rabini. Ono što je do tada bio način obraćanja, sada je postalo titula, zvanično dodeljivana onima za koje se smatralo da su stekli neophodan nivo znanja. Od tog trenutka, dakle, može se govoriti o postojanju rabinskog judaizma (jahadut rabanit, יהדות רבנית). No, u svim suštinskim stvarima, rabinski judaizam bio je nastavak farisejskog judaizma, te se taj izraz, u nešto slobodnijem tumačenju, može odnositi i na 2. vek pre p. n. e. ako ne i na stariji period. Delatnost rabina takođe se odvijala u pomenutim dvema oblastima.\nTumačenje Svetog pisma postalo je poznato kao ”Midraš” (מדרש), od hebrejskog glagola koji znači ”istraživati”, dok je usmeni zakon dobio naziv ”Mišna” (משנה), od glagola ”ponavljati”. No, kako je sam usmeni zakon u velikoj meri nastao iz ”Biblije” (Tanah, תנ”ך), svaka njegova pojedinačna odredba mogla bi, u načelu, da bude predmet podučavanja bilo kojim od tih metoda – kao tumačenje originalnog teksta ili kao nezavisno predanje. Na kraju je prevladao metod Mišne, jer je bio pogodniji za sistematizovanje usmenog zakona, koji je povećanjem obima i složenosti dobijao na značaju. Vremenom je svaki od tih metoda proizveo sopstvenu književnost. Ali proces pisanja je dugo vreme odlagan jer se smatralo da usmeno predanje treba da ostane usmeno i stoga promenljivo, a i da se ne bi pogrešno smatralo svetim spisima. Od tog načela se konačno odustalo tek kad je usmeno predanje postalo suviše obimno da bi se moglo pamtiti i kad je politička nesigurnost počela da ugrožava njegov kontinuitet, ali to se desilo tek oko 200. n. e. Tako je sadržina rabinske književnosti često generacijama, čak i vekovima, starija od njenih pisanih dokumenata. Podela rabinske književnosti može biti različita. Najpre prema vrstama:\n• zavisno od toga da li ona sledi metod Midraša i tumači Sveto pismo stih po stih\n• ili metod Mišne i usmeni zakon određuje po predmetima.\nPotom po temi:\n• Da li je halaha (חלכה) – čiji naziv potiče od hebrejskog glagola holeh (חולך) koji znači ”hodati”, može da se prevede kao ”zakon”, ali obuhvata mnogo više tema nego što bi to bio slučaj, recimo, na engleskom sudu. Ona obuhvata sve što reguliše ljudsko ponašanje i sve što se izražava ili može da bude izraženo zapovednim načinom, bilo da je sprovodljivo ili ne.\n• Ili Ha’Gada (הגדה) – koja znači ”priča”, obuhvata sve drugo – teologiju, istoriju, legende i mudre izreke. Moglo bi se reći da halaha propisuje, dok agada opisuje.\nKnjiževnost koja se zasniva na metodu Midraša obično pripada agadi, ali može se smatrati i delom halahe, kad se stihovi Svetog pisma koji su predmet tumačenja odnose na zakone – u tom slučaju koristi se naziv midraš halaha (מדרש הלכה). I obrnuto, iako se književnost koja se zasniva na metodu Mišne prvenstveno odnosi na halahu, ona često zalazi u teme agade.\nRabinska književnost može se deliti i prema hronologiji svog sadržaja, a osnovna razlika se pravi između:\n(a) doba ”učitelja” (tanaim, תנאים) iz perioda 70. – 200. godina p. n. e. i njihovih prethodnika;\n(b) doba ”govornika” (amoraim, אמוראים) iz perioda 200. – 500. godine p.n.e.\nKnjiževnost tanaim je uglavnom palestinska i pisana je na hebrejskom jeziku (ivrit, עברית), dok književnost amoraim može da bude palestinska ili vavilonska i obično je pisana na aramejskom jeziku (aramia, ארמיא ,ܐܪܡܝܐ). Jedan od načina tumačenja Svetog pisma jeste njegovo prevođenje na drugi jezik, koji slušalac ili čitalac bolje poznaje. Svaki prevod je i tumačenje. No, baš zato, on može da predstavlja i pogrešno tumačenje. Da bi se taj rizik sveo na najmanju meru, u drevnim palestinskim sinagogama bilo je uobičajeno da se angažuje stručni prevodilac, poznat kao tergum (תרגום), ili i kao meturgeman, koji je na čitanjima Svetog pisma tekst prevodio usmeno, stih po stih kada je reč o ”Tori” (תורה) ili po tri stiha zajedno kad je reč o Knjigama proroka (Nevi’im, נביאים) na narodni aramejski jezik. Ta praksa je dala podstrek i na kraju je dovela do objavljivanja verifikovanog aramejskog prevoda Petoknjižja, poznatog pod nazivom Targum Onkelos (תרגום אונקלוס), u kome je targum hebrejska reč za ”prevod”, a Onkelos ime uvaženog prevodioca, o čijem se identitetu, međutim, malo zna. Taj prevod verovatno 132 potiče iz 2. veka n. e. i po verodostojnosti nalazi se odmah iza originalnog hebrejskog teksta, a njegova nedeljna čitanja proglašena su obaveznim.\nPojavili su se aramejski prevodi i drugih delova Biblije, ali oni nisu stekli isti autoritet.\nOno što se uglavnom podrazumeva pod tumačenjem Svetog pisma nije prevod već način predstavljanja – midraš. On se prilagođava okolnostima i nameri predstavljača, zavisno od toga da li se on obraća vernicima, podučava studente ili raspravlja o tekstu sa drugim stručnjacima. Stoga može da bude kratak i jasan ili opširan, neposredan ili maštovit, i u manjoj ili većoj meri obilato dopunjen analogijama, mudrim izrekama i legendama. Iz tanaitskog perioda, mada su uređena nešto kasnije, ostala su nam midraška dela samo o Petoknjižju, posebno o onim njegovim delovima koji se odnose na zakone. Stoga se ona, iako sadrže dosta agadskog materijala, u suštini odnose na halahu i svedoče o dobu kada je za podučavanje usmenoj Tori još bio korišćen Midraški metod. Za neke od tih spisa smatra se da potiču iz škole rabina Akive (Akiva Ben Josef, עקיבא בן יוסף) i njegovog učenika rabina Šimona ben Johaja (Šimon Bar Johaj, שמעון בר יוחאי), koji je koristio složen sistem tumačenja, a poreklo nekih drugih vezuje se za školu rabina Išmaela koji je prednost davao neposrednijoj egzegezi.\nOstala midraška dela čine uglavnom amorejski tekstovi, iako su oni sakupljani u vekovima posle amorejskog perioda, neka čak i u srednjem veku. Postoje dve vrste tih dela. Neka su, poput:\n• tanaitskih midraša, u vidu komentara koji prate stih po stih i nadovezuju se jedan na drugi – ti midraši su poznati pod nazivom ”egzegetski midraši” i potiču uglavnom iz škola i akademija.\n• Druga najvećim delom predstavljaju zbirke propovedi ili antologije tumačenja sadržanih u propovedima, uređenih prema Šabatima (שבת) i praznicima u određenoj godini kojima su namenjeni – poznati su pod nazivom ”omiletski midraši” i nastali su uglavnom u sinagogama, naročito onim u Palestini, u kojima se jevrejsko propovedništvo (delom kao reakcija na izazov hrišćanstva) najvećim delom razvijalo.\nSvi su oni, bilo u celini ili u velikoj meri, po sadržaju agadski.\nNajveća takva zbirka je Midraš Raba (מדרש רבה), odnosno ”Veliki midraši”, koja sadrži dela prvobitno podeljena na pet knjiga Petoknjižja i Pet svitaka (Pesma nad pesmama, Knjiga o Ruti, Plač Jeremijin, Knjiga propovednikova i Knjiga o Jestiri). O omiletskom karakteru midraša najbolje svedoči zbirka ”Pesikta” (פסיקתא), gde ta reč označava odeljke u koje su oni podeljeni.\n• Pesikta de-Rav Kahana (פסיקתא דרב כהנא), nazvana po rabinu iz 3. veka čija tumačenja sadrži\n• i Pesikta Rabati (פסיקתא רבתי), ”Velika Pesikta”.\nOmiletska je i Midraš Tanhuma (מדרש תנחומא), koja je dobila ime po rabinu iz 4. veka čije propovedi čine njen značajan deo.\nPonekad se naziva i Jelamedenu (ילמדנו) što bi preveli kao Neka nas nauči – jer mnogi od njenih odeljaka, iako su u svemu drugom agadski, počinju problemom koji se odnosi na halahu i tom rečju se predstavlja. Postoje još mnoga druga midraška i kvazimidraška dela, uključujući i Jalkut Šimoni (Šimonova zbirka, ילקוט שמעוני) koja predstavlja sveobuhvatnu antologiju, egzegetski uređenu, koju je u srednjem veku sakupio autor o kome se sem njegovog imena ništa ne zna.\nSada ćemo razmotriti drugu vrstu književnosti, koja se ne bavi izlaganjem jevrejske Biblije stih po stih već predstavljanjem jevrejskih zakona po temama. Prvo značajno delo te vrste je Mišna. Ta reč je prvobitno označavala pojedinačna predanja usmenih zakona, koja su pamćena i prenošena nezavisno od svog porekla iz svetih spisa. Kasnije je korišćena za celokupni korpus pojedinačnih predanja. Te zbirke je sakupilo – kako posredstvom pamćenja tako i pismeno – nekoliko tanaim (תנאים), među kojima su bili i rabin Akiva i rabin Meir (רבי מאיר), a to sakupljanje dostiglo je svoj vrhunac u najautoritativnijoj zbirci rabina Jehude Ha’Nasija (Jehuda Ha’Nasi, יהודה הנשיא) koji je počeo da je piše neposredno nakon 200. godine n.e. Jehudina Mišna je, dakle, najstariji objavljeni pregled usmenih zakona i krajnji rezultat vekovnih farisejskih i tanaitskih aktivnosti. Napisana je na jezgrovitom postbiblijskom hebrejskom jeziku i gotovo u celosti se odnosi na halahu. Sadrži, međutim, neke midraše i agade, navodi različita mišljenja, ne precizirajući koje od njih treba da bude prihvaćeno kao merodavno, te ne ispunjava uslove da se smatra kodeksom u uobičajenom smislu te reči.\nJednom napisana, Mišna je postala osnovni priručnik za proučavanja na rabinskim akademijama koja se odnose na halahu. Puno toga je trebalo raspraviti i utvrditi:


Mreža mladih Novi Grad Sarajevo: Obilježen Dan bijelih traka - Muftijstvo sarajevsko\n01 Jun 2020 01:52\nAktivisti Mreže Mladih Novi Grad treću godinu zaredom obilježavaju Dan bijelih traka tako što su postave dva štanda na lokacijama Otoka i Dobrinja na kojima su dijele građanima bijele trake i letke sa osnovnim informacijama o tome šta se dešavalo u Prijedoru 31.05.1992. godine.\nAktivisti Mreže mladih Novi Grad istakli su da Mreža mladih između ostalih svojih aktivnosti nastoji obilježavati značajne datume koji su važni za našu domovinu, narod, općinu i džemat. To nastojimo raditi direktno na terenu u kontaktu s našim građanima. Na ovaj način možemo osjetiti koliko građani podržavaju ovu našu akciju i koliko žele i sami uzeti učešća u tome da se od zaborava sačuva tragedija koja je krajem maja 1992.godine zadesila jedan dio naše domovine. Posebno želimo naglasiti da smo u današnju aktivnost uključili nove članove koji su uz starije aktiviste sticali svoja prva iskustva na polju društvenog aktivizma.


ОВАЈ РУС је уздрмао Трампову администрацију!?\nOVAJ RUS je uzdrmao Trampovu administraciju!?\nAmbasador Rusije u Vašingtonu Sergej Kisljak, koji se našao u središtu „oluje“ u kojoj je ključni saradnik američkog predsednika Donalda Trampa ostao bez funkcije dok se i drugom trese tlo pod nogama, važi za ljubaznog čoveka čiji je šarm uvod u odlučnost s kojom brani svoju zemlju na američkom tlu.\nTako Kisljaka (66) opisuje britanski „Gardijan“, ističući da je ovaj „Putinov čovek u Vašingtonu“ obično izvan žiže javnosti, ali se ovih dana našao u centru pažnje, kada su njegovi kontakti s Trampovim bivšim savetnikom za nacionalnu bezbednost uzdrmali novu američku administraciju.\nKisljakovi razgovori sa doskorašnjim savetnikom za nacionalnu bezbednost Majklom Flinom primorali su tog Trampovom bliskog saradnika da podnese ostavku 13. februara, dok su Kisljakova dva sastanka sa Džefom Sešensom dovela do povlačenja ovog američkog javnog tužioca iz istrage o umešanosti Rusije u izbore u SAD.\nOvaj drugi po redu udarac za Donalda Trampa usledio je baš u trenutku kada je relativno popravio utisak u javnosti nakon svog prvog govora u Kongresu, ocenjuje londonski dnevnik.\n„Kisljak je strateški ciljao baš one ljude za koje je Kremlj smatrao da bi mogli da budu ključni saveznici u novoj američkoj administraciji. Iznenađuje, međutim, stepen uspešnosti. Sešens je već drugi visoki član administracije za koga je otkriveno da se sretao sa Rusima i zatim pokušavao da to zataška“, kaže Alina Poljakova, zamenica direktora Centra za Evroaziju Dinu Patriciju Atlantskog saveta u Vašingtonu.\nKisljak je, inače, po struci inženjer, ali je završio i Akademiju za spoljnu trgovinu u S S SR-u, nakon čega se pridružio Ministarstvu spoljnih poslova 1977. godine.\nBio je i ruski ambasador u NATO-u 1998. godine, a zatim zamenik šefa ruske diplomatije od 2003. Na ambasadorsko mesto u SAD došao je 2008. godine.\nNeki američki mediji navode da je Kisljak zapravo glavni ruski regruter za „spavače“ – špijune u SAD, što je Rusija nazvala „američkom paranojom“.


Povodom presude u predmetu „Kobre” - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Povodom presude u predmetu „Kobre”\nNajzad, čak i ako dela opisana u optužnici predstavljaju ratni zločin, FHP smatra da u ovom slučaju nisu postojali naročito opravdani razlozi u skladu sa ZKP-om za suđenje u odsustvu od strane bilo kog tužilaštva Republike Srbije. Naime, izbegavanje suđenja u odsustvu za ratne i druge zločine prema međunarodnom pravu je danas standard, uspostavljen da bi se sprečila politička suđenja. Brojni nacionalni sistemi, međunarodni sudovi i međunardne organizacije predviđaju zabranu suđenja u odsustvu, pa je tako Privremena misija Ujedinjenih nacija za Kosovo (UNMIK) regulativom iz 2001. godine zabranila suđenja u odsustvu za kršenja međunarodnog humanitarnog prava; ZKP Bosne i Hercegovine (član 247) previđa generalnu zabranu suđenja u odsustvu; tako postupa i Rimski statut Međunarodnog krivičnog suda (član 63); itd.\nPrema rezoluciji Komiteta ministara Saveta Evrope o kriterijumima za postupke koji se vode u odsustvu optuženog, optuženom se ne sme suditi u odsustvu ako je moguće i poželjno da mu se sudi u drugoj državi, odnosno u drugoj jurisdikciji. Imajući u vidu Protokol o saradnji između UNMIK-a i SRJ koji predviđa razmenu informacija u krivičnim stvarima i mogućnost ustupanja krivičnih dosijea, kao i činjenicu da bi već sledeće godine trebalo da bude osnovan specijalni sud za zločine počinjene tokom rata na Kosovu, FHP smatra da je suđenje osmorici pripadnika OVK trebalo prepustiti pravosudnim institucijama na Kosovu, odnosno budućem specijalnom sudu, sa kojim je Srbija već najavila saradnju.


Drustvo - datum: 2018-08-29 MINISTAR RADA I SOCIJALNOG STARANJA PODNIO ZAHTJEV ZA LEGALIZACIJU\nPurišić Purišić ima kuću bez dozvole Purišić je podnio zahtjev za legalizaciju porodične kuće, i to poslednjeg dana zakonom predviđenog roka – 16. jula Ministar rada ima kuću od 65 kvadrata u Plavu, koja je izgrađena bez građevinske dozvole\nPorodična stambena zgrada, koju ministar rada i socijalnog staranja Kemal Purišić ima u Plavu, sagrađena je bez građevinske dozvole. To pokazuju katastarski podaci u koje je „Dan” imao uvid.\nPurišić je podnio zahtjev za legalizaciju porodične kuće, i to poslednjeg dana zakonom predviđenog roka – 16. jula. To je „Danu” potvrđeno i iz Purišićevog kabineta.\n– Ministar Kemal Purišić je 16. jula ove godine predao zahtjev za legalizaciju stambenog objekta koji posjeduje u Plavu. Objekat je izgrađen 1990. godine i naslijeđen je od oca – odgovorili su „Danu” iz Ministarstva rada i socijalnog staranja.\nNelegalno sagrađeni objekat upisan je u katastar na Purišićevo ime 20. avgusta, što je uobičajna procedura u postupku legalizacije.\nPrema ovim podacima, Purišić je kuću naslijedio, a kao godina izgradnje navodi se 1997. Radi se o objektu od 65 kvadrata, koji ima jedan stambeni prostor od 51 kvadrata u prizemlju i drugi na prvom spratu površine 57 metara kvadratnih.\nU teretima je upisana „zabilježba postojanja objekta broj 1 na katastarskoj parceli br. 2201/6 u površini od 65 m2”.\n– Po načinu korišćenja porodična stambena zgrada, izgrađena bez građevinske dozvole. Izjava UZZ br. 243/2018 od 16. jula 2018. godine. Graditelj Purišić Kemal iz Plava – navodi se u LN.\nLegalizacija nelegalno sagrađenih objekata omogućena je Zakonom o planiranju prostora i izgradnji objekata, koji je na predlog Vlade Crne Gore donijela Skupština.\nZakon se primjenjuje od oktobra prošle godine. Zakonom je propisano da je podnošenje zahtjeva za legalizaciju moguće od dana njegove primjene – 15. oktobra, u roku od devet mjeseci do 15. jula. S obzirom na to da je 15. jul bio neradni dan – nedjelja, poslednji dan propisanog roka pomjeren je na 16. jul.\nPurišić nije jedini član Vlade koji je vlasnik nelegalno sagrađenih objekata. Kako je „Dan” ranije objavio, i članovi najužih porodica predsjednika Vlade Duška Markovića i potpredsjednika za regionalni razvoj Rafeta Husovića imaju objekte sagrađene mimo propisa. Tako je kuća premijerove supruge, koja je sagrađena nadomak Podgorice, bez građevinske dozvole. S druge strane, djeca potpredsjednika Husovića su vlasnici hotela u Ulcinju koji je sagrađen mimo propisa.\nPosjeduje poslovni prostor i 39.000 u kešu\nPrema podacima dostavljenim Agenciji za sprečavanje korupcije, Purišić je u prošloj godini kao ministar zarađivao od 1.693 do 1.812 eura mjesečno. Od Monteputa je prihodovao još 2.792 eura, dok je po osnovu zaostale zarade za 2016. od preduzeća Komunalne djelatnosti Plav zaradio dodatnih 2.532 eura.\nU januaru mu je isplaćeno još 565 eura po osnovu „drugog prihoda”. U Vladinom Savjetu za privatizaciju lani je zarađivao 380 eura svakomjesečno.\nASK je priajvio da ima stan od 110 kvadrata, koji je, kako je naveo, dobio u nasledstvo. Vlasnik je i građevinskog zemljišta od 450 kvadrata i poslovnog prostora površine 40 metara kvadratnih. Ministar rada posjeduje i garažu od 50 kvadrata.\nIma dva vozila registrovana na njegovo ime – „golf” iz 1987. i „pasat” iz 2007. godine.\nNa tekućim računima ima gotovo 39.000 eura. Nije dozvolio kontrolu bankovnih računa.


Vreme 629 - Sesti vanredni kongres SPS-a: Igra detekcije\nŠesti kongres najveće frakcije SPS-a mogao bi se po nekim iracionalnim slikama porediti sa onim petim KPJ (iz 1948. godine) kada su se tadašnji jugoslovenski komunisti polako i teška srca rastajali sa Staljinom. "Brkina" slika stajala je sve vreme u sali, govornici su ga ubeđivali da ga vole, da greši kada u pismu traži da se smeni rukovodstvo KPJ u zemlji\nSasvim je moguće da autori nekog od TV kvizova pozovu uskoro u goste Ivicu Dačića, Branislava Ivkovića i Bogoljuba Bjelicu, posade ih pred kamere i kao nekada organizuju "igru detekcije". Svako od njih mogao bi, na primer, da izgovori istu rečenicu – "ja sam jedini pravi socijalista i predsednik moje stranke je Slobodan Milošević". A takmičari bi onda pogađali koji je od njih zaista "pravi".\nU onim nekadašnjim "igrama detekcije" dva učesnika bi uvek na kraju priznala da su se u kvizu lažno predstavljala, sa ovima bi to išlo malo teže. Svi naime tvrde da su "pravi", "jedini" i "majke mi" socijalisti i svima im je zaista predsednik Slobodan Milošević (Ivkoviću doduše, samo počasni). Milošević koji je svojevremeno jedva pristao da se u Srbiji uvede višepartijski sistem, postao je mnogo godina kasnije predsednik čak tri stranke – Dačićevog SPS-a, Bjeličinog SPS-a (tvrdo julsko krilo) i Ivkovićevog SNS-a. A kada ga pitaju za podršku, on iz haškog zatvora obično podržava lidera četvrte partije, Vojislava Šešelja.\n"ČITAJ TO MIRI": Prošle subote na šestom vanrednom kongresu SPS-a (drugom vanrednom od kada su izgubli vlast), oni koji su se tamo zatekli kao posmatrači mogli su da se uvere u kojoj se meri Miloševićevi politički potomci guše i grče u pokušajima da stranku koja već godinama klizi niz strminu najzad negde zaustave. Poređenje je možda pomalo prejako, ali ovaj šesti kongres najveće frakcije SPS-a mogao bi se po nekim iracionalnim slikama porediti sa onim petim KPJ (iz 1948. godine) kada su se tadašnji jugoslovenski komunisti polako i teška srca rastajali sa Staljinom. "Brkina" slika stajala je sve vreme u sali, govornici su ga ubeđivali da ga vole, da greši kada u pismu traži da se smeni rukovodstvo KPJ u zemlji, tvrdili da drug Staljin ima sasvim pogrešne informacije o tome šta se stvarno zbiva u Beogradu. Istorijske knjige kažu da su mnogi tada zbog zabluda i dezinformisanosti druga Staljina i zaplakali jer su im teško pale optužbe da su postali "peta kolona".\nNa vanrednom kongresu SPS-a bilo je naravno, neuporedivo manje drame, jer reč je ipak o opozicionoj partiji koja je pre dve godine prestala da bude državna i koja, ni u zemlji, ni u okruženju, nema ideoloških saveznika već se uglavnom bavi sama sobom i krpi od poraza i "sećanja na bezobzirnost" kojom je godinama vladala. Kongres je inače počeo tako što je u veliku salu Centra Sava unet poster (veličine vrata) odsutnog predsednika stranke Slobodana Miloševića i postavljen u sredinu prvog reda, tamo gde bi on sigurno sedeo da nije u haškom zatvoru. ("Sve je isto, samo njega nema"). Onda su po video-bimu krenule da se vrte scene – Milošević u narodu, Milošević među radnicima, Milošević na kongresu u vreme dok su socijalisti još bili na vlasti... Na kraju Milošević u haškoj sudnici kako "brani" državu i narod. Oko dve hiljade prisutnih skočilo je u tom trenutku na noge i skandiralo "Slobo, Slobo", a bilo je i onih koji nisu mogli da sakriju suze.\nKoji minut kasnije kada su maramice vraćene u džepove, sekretar SPS-a Zoran Anđelković Baki zvanično je otvorio kongres i reč odmah dao Bogoljubu Bjelici, vođi partijske frakcije koja tvrdi da najvernije zastupa ideje utamničenog predsednika. Bjelica je nameravao da okupljenima pročita pismo Slobodana Miloševića koji je iz Haga poručivao da je reč o nelegalno zakazanom kongresu, da su ga sazvali "izdajnici i petokolonaši", oni koji zapravo sarađuju sa "marionetskim režimom" i glume da su neka opozicija DOS-u. Predhodno, govornica u Centru Sava "dekorisana" je tako što je neko iz prvog reda izneo na binu onaj Miloševićev poster veličine vrata, zaklonio njime govornicu i postavio ga na način da pomalo "otporaški" ("samo vas gledam") motri na delegate kongresa.\nIsti oni koji su pet minuta ranije skandirali "Slobo, Slobo" i brisali suze, dočekali su Bjelicu i njegovu nameru da pročita Slobino pismo ponovo na nogama – dvoranom su se orili zvižduci i povici "bitango", "izdajniče", "čitaj to Miri". Bogoljub Bjelica je odustao od čitanja u trenutku kada više nije mogao da čuje ni samog sebe, ali to izgleda i nije bilo previše važno. I on, i oni koji nisu želeli da ga slušaju, ionako su napamet znali šta piše u Miloševićevom haškom pismu. Većina u sali rezonovala je izgleda kao i jedan visoki funkcioner SPS-a koji je nekoliko dana ranije, posle dugog zagledanja spornog Miloševićevog pisma zaključio – "rukopis jeste njegov, ali misao nije".\nBjelica je zatim u pratnji četrdesetak delegata napustio kongres. Oni koji su organizovali ovaj skup računali su da će Bjeličinih sledbenika biti bar duplo više – zato su unapred (preventivno) odlučili da diskusiju ograniče na samo pet minuta, uz dozvolu predsedavajućem da svakoga prekine i ranije i kaže "sledeći". Bojali su se da im protivnici kongresa tzv. opstrukcijom ne okupiraju govornicu, a salu su ionako morali da plate na sat. Iza Bjelice i njegove frakcije u sali je ostao samo onaj ogromni Miloševićev poster. Niko od organizatora nije se do kraja usudio da ukloni ovu neplaniranu izmenu kongresne scenografije. Uostalom, bio je to kongres na kome je Slobodan Milošević još jednom (ovoga puta izgleda protiv svoje volje) izabran za predsednika SPS.\n"PRUŽI NAM ŠANSU": Već sutradan svi socijalisti tvrdili su da su posle ovog kongresa pobedili i da su iz svega izašli mnogo jači. Uz komentar "ni veće slike Miloševića, ni manje poštovanja", Branislav Ivković je konstatovao da SPS više ne postoji, a da su Ivica Dačić i ostali organizovali puč kako bi stranku predali u ruke Nebojše Čovića. Frakcija Bogoljuba Bjelice pominjala je farsu i fijasko, obećala novi kongres SPS-a i odlučne korake koji će slediti u narednih nekoliko dana. Organizatori kongresa pak tvrde da je ovo bio najuspešniji skup SPS-a od osnivanja stranke. Nameravaju da zamole Miloševića da im ponovo "pruži šansu". Ako odbije, probaće da nastave sami.\nNajznačajnija kongresna odluka je svakako promena partijskog statuta po kojoj predsednik Glavnog odbora stranke (izabran Ivica Dačić) "zamenjuje predsednika SPS-a u poslovima iz njegove nadležnosti u slučaju kada je predsednik SPS-a sprečen". To praktično znači da Milošević ubuduće gubi pravo da preko pisama koje šalje iz Haga ili poruka koje donose njegovi glasnici, smenjuje i postavlja partijske kadrove. Navodno, više niko neće da nagađa čiji je "rukopis", a čije su "misli" u njegovim haškim pismima.\nJedna od tačnijih konstatacija koja se čula na minulom kongresu SPS-a bila je svakako ona da je politički prostor na levici (ako ta stara podela još važi), i dalje upražnjen, da Srbiji u ova tranziciona vremena očajnički nedostaje politička snaga koja bi brinula o gubitnicima tranzicije i da su nove vlasti pokupile mnoge manire starih – pre svih aroganciju, ponešto bezobzirnosti i sistematsko potcenjivanje i ponižavanje institucija. Iz svega toga nikako ne sledi zaključak da je to bio "reformistički" kongres jedne stranke koja je najzad, eto, napravila pošten saldo sopstvene katastrofalne politike, pronašla "svežu krv" i rešila da bude istinska opozicija. To što je Miloševiću oduzet daljinski upravljač za upravljanje strankom, a Mira Marković najzad isključena iz SPS-a, nedovoljno je da se jedan skup olako proglasi kao "reformski". Socijalisti zapravo pokušavaju da naprave novo odelo od starih restlova jer nemaju ništa bolje, "rastaju" se od Miloševića tako što i dalje viču "Slobo mi te volimo", a za reformiste proglašavaju one koji su ne tako davno u holu istog Centra Sava, gledajući u hiljadu, do hiljadu i po promrzlih ljudi, Miloševiću predavali potemkinovski kongresni raport – "Srbija je mala zemlja sa velikim predsednikom, što potvrđuje i ovih nekoliko desetina hiljada građana okupljenih da vas pozdrave".\nNeko bi naravno, mogao da pomisli da oni u DOS-u toliko vole ovakav SPS i takvu opoziciju da su radosni što ih ima čak tri. Ali ruku na srce, teško da bi se Đinđić mogao tako lako optužiti što se socijalisti ovako brzo množe (nisu baš svi njegovi), iako je ta računska operacija "množina deljenja" opozicije nekada bila upravo omiljena matematička radnja onih iz vlasti. Milošević barem zna kako se to radi.\nSeks i kifla\nPrema nekim procenama minuli kongres SPS-a koštao je najviše petnaestak hiljada eura (poređenja radi troškovi četvrtog kongresa ove stranke iznosili su oko 1,5 miliona nemačkih maraka). Delegati nisu kao nekada dobijali dnevnice, pokrivene putne troškove, i dva besplatna obroka. Ovoga puta besplatni su bili samo po jedan sendvič, kifla za užinu i sok. Nije bilo ni delegacija iz inostranstva.\nU prvim redovima u Centru Sava nije bilo ni mnogih istaknutih stranačkih kadrova bez kojih se ranije nisu mogli zamisliti ovakvi skupovi. Jedan od delegata primetio je (prilično slikovito) da ih verovatno nema "zbog seksualnih problema".\n"Nagumali su se para dok su mogli, a sada se kriju po svojim vilama i velikim stanovima i boli ih ona stvar za partiju".\nUbrzo posle kongresa socijalisti će pokušati da se prebroje kako bi znali na šta otprilike mogu da računaju na sledećim izborima. Unutarpartijske procene su prilično različite i kažu da se broj potencijalnih članova ove stranke kreće između sto i dvesta hiljada (na nedavnim predsedničkim izborima kandidat SPS-a Velimir Bata Živojinović dobio je oko 120 hiljada glasova). Najlakši način prebrojavanja biće izdavanje novi partijskih knjižica posle čega se očekuje da broj imena u partijskim kompjuterima bude prilično smanjen, ali i mnogo bliži realnoj slici o onome što je ostalo od SPS-a.


Čuveni doktor Igor Štagljar iz Toronta otkriva zašto žene ređe oboljevaju od koronavirusa - Naši u svetu\nČuveni doktor Igor Štagljar iz Toronta otkriva zašto žene ređe oboljevaju od koronavirusa\nObjavljeno 20/04/20 u 18:00\nFoto: PrintScreen/YouTube/doktor Igor Štagljar\nHormoni definitivno imaju ulogu kod SARS-CoV-2 infekcija, naučno je dokazano da estrogen povećava antiviralni odgovor imunološkog sistema. Takođe, mnogi geni koji regulišu imuni sistem nalaze se na X hromozomu, a kao što je poznato, žene imaju dva X hromozoma, dok je priroda muškarcima uskratila jedan, kaže za “Blic” molekularni biolog prof. dr Igor Štagljar sa Univerziteta u Torontu.\nUpravo je zbog toga moguće da su geni, uključeni u imuni odgovor, mnogo aktivniji kod žena nego muškaraca iz jednostavnog razloga – žene imaju “duplu dozu protekcije” protiv virusa korona. Žene, dakle, imaju dvostruko više gena, a oni onda stvaraju mnogo više proteina uključenih u imuni odgovor protiv virusa nego što je to kod muškaraca, objašnjava u razgovoru za “Blic” ovaj čuveni hrvatski naučnik.\nCela planeta raspravlja o virusu korona. Šta doprinosi tako brzom širenju virusa?\n“SARS-CoV-2 virus, uzročnik Covid-19 pandemije, izuzetno je infektivan. I to je ono što nas naučnike najviše brine. Kao što je već poznato, znatan procenat zaraženih ljudi (oko 80 odsto) pokazuje blage simptome bolesti, dok će 20 odsto njih morati da bude hospitalizovano, a od tih 20 osto, njih pet spada u visoko rizične pacijente koji će moći da prežive samo pomoću respiratora. Podaci koji su objavljeni krajem prošle nedelje ukazuju da od gorenavedenih 80 odsto ljudi sa blagim simptomima, njih najmanje 25 odsto su potpuno asimptomatični. A asimptomatični nosioci virusa mogu zaraziti drugu osobu jednako uspešno kao i osoba koja je priključena na respirator. Upravo ta činjenica što veliki broj zaraženih ima blage simptome je i razlog zašto je virus korona toliko opasan – u periodu kada je asimptomatična osoba zaražena ili ima tek blage simptome, ona ga može preneti na stotine drugih ljudi”.\n“Socijalna, odnosno fizička distanca je u ovom trenutku naše jedino oružje. Želeo bih da vam dam nekoliko važnih statističkih podataka o širenju ovog virusa, pa će svima odmah biti jasno zašto je distanca toliko važna. Sa epidemiološkog stanovišta, za svako širenje infektivne bolesti moguće je izračunati takozvani reprodukcijski broj virusa koji se stručno zove RO – taj parametar određuje koliko osoba će u proseku biti zaraženo virusom. RO za virus gripa iznosi 1,3, što znači da jedna osoba koja ima grip zaraziće 1,3 osobe. U slučaju SARS-CoV-2 virusa, taj RO je izuzetno visok – oko tri.\nDakle, osoba zaražena koronom preneće virus na tri osobe, a one će virus eksponencijalno širiti dalje, što će dovesti do toga da će za mesec dana već biti zaraženo 406 osoba, a sve to zbog prve, inicijalno zaražene osobe. U slučaju da dotična osoba odluči da se fizički distancira, 50 odsto više nego u slučaju da nije promenila svoj stil života, za 30 dana će biti zaraženo 15 osoba, dakle 27 puta manje nego u slučaju da nije ništa preduzela. A u slučaju da se izoluje, 75 odsto više nego inače, za 30 dana će biti zaražene samo 2,5 osoba, dakle 162 puta manje nego u slučaju da je nastavila da živi normalnim načinom života”.\nOdređeni broj naučnika širom sveta ističe da imuni sistem muškarca ne može da pokrene neophodan odgovor kada se inicijalno suoči sa virusom. Šta to tačno podrazumeva?\n“Da, statistički podaci iz Kine, Francuske, Nemačke, Irana, Italije, Južne Koreje i Španije nam jasno ukazuju da su muškarci više podložni infekcijama SARS-CoV-2 virusom i da češće umiru od njega nego žene. Primera radi, u Italiji, 71 odsto umrlih od Covid-19 su muškarci, dok je u Španiji od virusa korona umrlo duplo više muškaraca nego žena. Iskreno, niko još tačno ne zna zašto je to tako.\nJedan od razloga je sigurno faktor ponašanja, a odnosi se prvenstveno na pušenje cigareta. Primera radi, u Kini 50 odsto svih muškaraca puši, dok je to slučaj tek sa dva odsto svih žena, a dobro je poznato da osobe sa plućnim problemima spadaju u rizičnu grupu koja najčešće završi na respiratorima. Brojne studije su pokazale da muškarci ređe peru ruke od žena, a znamo da je jedan od glavnih puteva kojim se ovaj virus širi upravo preko prljavih ruku. I na kraju, osobe koje imaju povišen krvni pritisak spadaju u rizičnu grupu – podaci iz Kine, Italije i Španije jasno ukazuju da muškarci boluju od povišenog pritiska mnogo češće nego žene”.\n“Nažalost, nemamo još dovoljno podataka ispitanih na velikom uzorku muškaraca da bismo mogli dati bilo kakve pouzdane zaključke. Prethodna naučna istraživanja su pokazala da je imuni sistem kod muškaraca manje aktivan u odgovoru na infekcije, poput hepatitisa C i HIV virusa, nego što je to kod žena. Takođe, nedavna istraživanja na miševima koji su bili inficirani virusom korona su pokazala da su mužjaci miševa imali slabiji imuni odgovor na SARS-CoV-2 infekcije nego ženke. Hormoni definitivno imaju ulogu kod SARS-CoV-2 infekcija jer je naučno dokazano da estrogen povećava antiviralni odgovor imunološkog sistema. Takođe, tome u prilog ide činjenica da se mnogi geni koji regulišu imuni sistem nalaze na X hromozomu, a kao što je poznato, žene imaju dva X hromozoma, dok je prioda muškarcima uskratila jedan. Zbog toga je moguće da su geni uključeni u imuni odgovor puno aktivniji kod žena nego kod muškaraca iz jednostavnog razloga jer žene imaju “duplu dozu protekcije” protiv Covid-19. Dakle, imaju dvostruko više gena, a oni onda stvaraju mnogo više proteina uključenih u imuni odgovor protiv virusa nego što je to kod muškaraca. No, moram napomenuti da ćemo moći sa sigurnošću da tvrdimo da su ženski hormoni zaslužni za manju smrtnost žena od virusa korona tek kada budemo imali više podataka”.\nSvakodnevno čitamo o mogućim vakcinama, kao i pokušajima da se lek “proizvede”. Šta koči u celoj priči?\n“Koči nas vreme jer smo pod neviđenim pritiskom. Svima nama mora biti jasno da povratka u normalan život, kakav smo imali krajem februara ove godine, neće biti dok ne pronađemo ili lek ili vakcinu. U ovom trenutku, gotovo 80 farmaceutskih kompanija i akademskih institucija pokušava da stvori vakcinu, a od tih 80, njih pet već testira svoje vakcine na ljudima. Neke od ovih vakcina su utemeljene na staromodnim pristupima, gde se imunizacija postiže upotrebom živih, oslabljenih oblika virusa ili pojedinih virusnih komponenti koje su aktivirane toplotom ili hemikalijama. Drugim rečima, te kompanije koriste inaktivirani SARS-CoV-2 virus kako bi uzrokovale imuni odgovor u ljudima na taj način što će naše telo tada početi da proizvodi antitela protiv virusa. Međutim, takav tradicionalan pristup stvaranju vakcine ima nekoliko nedostataka. Na primer, može lako da se dogodi da se i takav inaktivirani oblik virusa razmnožava u osobama koje su dobile takav tip vakcine, a to može potencijalno povratiti znatan deo virulencije samog virusa i na taj način uzrokovati bolest kod te osobe”.\nKada ćemo znati da li je proizvedena vakcina delotvorna?\n“Uspešno izvedena klinička ispitivanja jedini su parametar koji će odrediti hoće li potencijalni lek ili vakcina protiv Covid-19 biti delotvorna. Ova ispitivanja se obično odvijaju u tri različite faze. Prva faza kliničkih istraživanja uključuje nekoliko desetina zdravih dobrovoljaca koji testiraju vakcinu i prate njene štetne učinke. Kliničko ispitivanje faze dva uključuje nekoliko stotina ljudi, obično u delu sveta zahvaćenom bolešću. Konačno, kliničko ispitivanje faze tri čini isto, ali kod nekoliko hiljada ljudi. Jednom kada vakcina prođe sve tri faze kliničkih ispitivanja, regulatorna tela države u kojoj su testovi rađeni moraju je odobriti, a kako bi se omogućila masovna proizvodnja. Nakon ovoga, međutim, pojaviće se veliki problem – kako tu vakcinu proizvesti u dovoljnim količinama za potrebe celog sveta. Dakle, pitanje od milion dolara je kako će svaka zemlja osigurati da će biti dovoljno cepiva za sve? Mislim da je sada jasno da će proći najmanje 12 do 18 meseci dok ne dobijemo odgovore na sva ta pitanja”.\n“Kada steknemo kolektivni imunitet, bez problema možemo ukinuti mere distanciranja”\nRadite na dijagnostičkom testu za detekciju antitela. Zašto su važni ti krvni dijagnostički testovi?\n“Kada bilo koji virus, kao što je i SARS-CoV-2, uđe u naš organizam, naš imunološki sistem se aktivira i počinje da stvara antitela iz takozvane IgM podgrupe. Ta IgM antitela se vežu na proteine koji se nalaze na površini virusa, te na taj način markiraju virus za uništenje putem makrofaga, specijalne grupe belih krvnih stanica. Nekoliko dana kasnije, naš imunološki sistem počinje da stvara drugi tip antitela pod imenom IgG, koji onda nastavljaju borbu protiv virusa. Razlog tome je što IgM antitela žive kratko u našem krvotoku, oko četiri nedelje, dok su IgG antitela dugovečnija. Ona ostaju u našem telu mnogo godina nakon infekcije virusom, a vrlo često i zauvek. Otkrivanje gorenavedenih antitela veoma je značajno kod pandemije.\nNaime, zbog toga što smo sada najmanje 12 do 18 meseci udaljeni od leka ili vakcine, vrlo je bitno znati koji je deo populacije u određenoj zemlji već bio u kontaktu sa virusom, a to ćemo moći da utvrdimo gorenavedenim krvnim testovima koji će nam dati do znanja koje osobe se mogu vratiti na posao bez rizika da zaraze druge osobe. To je naročito važno u slučaju doktora i ostalog medicinskog osoblja koje je uključeno u negu tek zaraženog stanovništva. Na duge staze, ovi testovi će nam pomoći da saznamo koliko se zapravo virus raširio po stanovništvu neke države te hoće li se zbog toga moći stvoriti kolektivni imunitet, a to je tačka kod koje više ne postoji dovoljan broj individua u društvu da bi se virus mogao dalje širiti eksponencijalnim načinom. Kada dođe do toga, onda se bez problema mogu ukinuti mere socijalnog distanciranja”.\nDoktor Igor ŠtagljarKanadakoronavirusToronto\nHuman gest članova austrijske vlade! Doniraće po jednu platu za lakši izlazak iz krize!\n“Moramo da ostanemo oprezni”! Nemačka se vraća u normalu ali Merkelova se plaši ovog scenarija


Hapse Darkove dilere droge: Policija na tragu narko-bande koja je kokainom snabdevala Lazića! - Svet portal\nHome Hapse Darkove dilere droge: Policija na tragu narko-bande koja je kokainom snabdevala Lazića!\nHapse Darkove dilere droge: Policija na tragu narko-bande koja je kokainom snabdevala Lazića!\nKada je pevač Darko Lazić doživeo stravičnu saobraćajnu nesreću 23. oktobra, policija je na mestu udesa pronašla njegov mobilni telefon. Kako Srpski telegraf piše, tom prilikom folkerov telefon je odnet na veštačenje, a pregledom nekoliko prepiski utvrđeno je da se Lazić dopisivao sa narko-dilerima i dogovarao na koji način i gde će mu dopremiti narkotike. Policija je odmah reagovala i pitanje je dana kada će dileri biti uhapšeni.\n– Nakon nesreće policajci su pronašli Darkov telefon koji je bio znatno oštećen, međutim, zbog sumnje da je pevač koristio psihoaktivne supstance prilikom udesa, mobilni je morao da ide na veštačenje. Policajci su odmah pročitali poruke u kojima je jasno pisalo gde i kada će pevaču biti dopremljen kokain – počinje priču dobro obavešteni izvor i otkriva da su ove poruke bile dragocene za istražne organe koji su odmah alarmirani.\n– Policija je odmah pokušala da locira dilere sa kojima je Darko bio u kontaktu i neki od njih su već identifikovani. Međutim, ima i onih koji su odmah nakon Lazićevog udesa promenili brojeve, ali prema operativnim podacima, to im neće pomoći da se spasu – uverava izvor i konstatuje da je u pitanju narko-banda koja isključivo diluje drogu estradnjacima i glumcima.\n– Dileri koji su prodavali Darku kokain operišu isključivo među pevačima i glumcima. Oni imaju kvalitetnu robu, pa njihovu klijentelu čine samo oni koji mogu sebi da priušte čiste narkotike, čiji gram košta i po nekoliko desetina evra – zaključio je dobro obavešteni izvor.


Sve jako dobro isplaniraju, pa kada neko "bez kučeta i mačeta" umre, kreću u akciju! Zgrnuli su milione! - alo.rs\nAUTOR: Alo!/S.Dž.S. DATUM I VREME: 21.10.2019. 16:52\nUžas na šta su sve spremni.\n* Mafija pomrsila konce lekarima!\n* Institut za anatomiju u Beogradu nema dovoljno leševa za praktične vežbe studenata medicine\n* Zato što grobljanska mafija otima stanove mrtvaca bez zakonskih naslednika da bi ih preprodavala i zgrtala milione!\n- Prema novom Zakonu o zdravstvenoj zaštiti, fakulteti zdravstvene struke mogu da preuzmu posmrtne ostatke i u slučaju kada premine osoba bez porodice, čije telo ne podiže niko iz kapele ili osoba koja se za života nije izričito, u pismenom obliku, tome protivila. Posle završene obuke budućih lekara na telima pokojnika, koja traje najmanje dve godine, sledi takozvana socijalna sahrana, pošto sve troškove ispraćaja snosi država, tačnije fakultet. Međutim, grobljanska mafija dobija dojavu čim umre neki usamljenik, pa je osim astronomske zarade na štetu države i budućim lekarima pomrsila konce jer zbog njihovih malverzacija nemaju dovoljno leševa za praktične vežbe! Preprodaju stanove pokojnika uz pomoć lažne dokumentacije, iako aktuelni zakon propisuje da treba da ih naslede opština ili Grad Beograd - kaže naš sagovornik i ističe da novi Zakon o zdravstvenoj zaštiti predviđa da se tela pokojnika bez naslednika ustupaju fakultetima zdravstvene struke, ali se on ne primenjuje!\nAUTOR: Balkan info/Alo.rs/M.Č. DATUM I VREME: 10.10.2019. 17:50 - 10.10.2019. 18:12 Sukob između Martića i Arkana nastao je zbog toga što se ovaj drao kako neće da dopusti da mu kriminalci iz Beograda vršljaju po terenu.\nPreokret u istrazi! Pronađena DNK muškarca, Smiljana nije sama ubila sestru?\nPrikazali da su robu prodavali "fantomskim" preduzećima!


[es] - Senao telefoni velikog dometa: gde kupiti original?\nSenao telefoni velikog dometa: gde kupiti original?\n[es] :: Fiksna telefonija :: Senao telefoni velikog dometa: gde kupiti original?\n[ Pregleda: 8624 | Odgovora: 0 ] > FB > Twit\nSenao telefoni velikog dometa: gde kupiti original? 31.01.2007. u 20:56 - pre 178 meseci\nNasao sam nekoliko starih tema po pitanju senao telefona.\nMoje konkretno pitanje je upuceno onima koji su kupili originalni telefon velikog dometa i zadovoljni su.\nVidim da ima dosta bofla, i sad sam u nedoumici.\nDa li ima razlike izmedju senao telefona kod RR electronic (www.senaosales.com) i New technology group (www.ntg.co.yu)?


Dragan Ambrozić: Mark Lanegan - Straight Songs of Sorrow\nDragan Ambrozić: Mark Lanegan – Straight Songs of Sorrow\nKultura Autor:Dragan Ambrozić16. maj. 202015:10 > 26. maj. 2020 17:08\nPoslednji veliki rokerski otpadnik konačno je napravio remek-delo.\nPloča „Straight Songs of Sorrow“ odličan je dupli album i nešto najbliže remek-delu koje nam Mark Lanegan (r. 1964) već izvesno vreme duguje – takođe, deo je rekapitulacije života i karijere duge 35 godina, zajedno sa tek objavljenom autobiografijom „Sing Backwards and Weep“. Toliko je vremena, naime, prošlo od onih trenutaka kad je pokret zvani grunge spasao rokenrol i produžio mu smisao postojanja. Negde na samim njegovim počecima, geografski blizu, ali daleko od razuzdane ekipe iz centra Seattlea, radio je bučni sastav Screaming Trees, gde je Lanegan prvi put predstavio svoj moćni glas.\nU to vreme, kad su Guns N’ Roses vladali stadionima, rok muzika je još uvek imala mnogo značaja za one sa ivica društva i sa manjkom mogućnosti da išta urade sa sobom. Ispravno je reći da su Screaming Trees bili pre svega deo važne scene američkih alternativnih rok bendova iz generacije 1980-ih (REM, Violent Femmes, Hüsker Dü, The Replacements i mnogi drugi, svi predstavljeni svojevremeno u radijskoj emisiji Žikice Simića „Tajanstveni voz“ na Studiju B), izniklih iz do tad zaboravljene provincije te velike zemlje, potonule u mnoge ekonomske probleme novog doba, a posebno istorijsko gašenje teške industrije. Reakcija na sudar teskobnih uslova odrastanja i iscerene Reganove propagandne lakirovke kako je Amerika u svemu najbolja (zvuči poznato?), stvorila je uslove za „novi talas“ na američki način – sa jedne strane pojavio se hardcore punk, kao ubrzana forma punka pretvorenog u žanr, a sa druge je gomila mladih muzičara posegla u prošlost, pokušavajući da u rok tradiciji, kao svojoj kulturi, nađe neko utočište.\nMeđu njima su bili i Screaming Trees, koji su se oslonili na zvuk čuvenih hard rock i garažnih sastava, pokušavajući da mu udahnu novi smisao, dodajući svojevrsnu gothic notu – posebno zaslugom svog pevača – i kreirajući tako preduslove za nastanak grungea. Upravo su Screeming Trees, predvođeni harizmatičnim frontmenom Markom Laneganom, zaslužni za to što je ovaj noir element uveden u savremeni rokenrol, otvarajući tako vrata za Pearl Jam, Alice in Chains i Soundgarden. Dok su Eddie Vedder i drugovi snimili svoj prvi album, oni su objavili već tri, a Lanegan je kasnije intezivno drugovao sa Cobainom, brinući o njemu kao mlađem bratu.\nNjegova solo karijera uostalom je i počela kao nikad završeni akustični album obrada Lead Bellyja sa Kurtom Cobainom, od čega je ostala samo zastrašujuća verzija tradicionala „Where Did You Sleep Last Night“ (poznat i kao „In the Pines“), neverovatan snimak koga možete naći na inače uspelom Laneganovom debiju „The Winding Sheet“ (iz 1990; Nirvanino čitanje se nalazi na istorijskom „MTV Unplugged“). Posle raspada matične grupe, Mark Lanegan je postao neka vrsta rado viđenog gosta u mnogim saradnjama – tako ga nalazimo kao člana Queens of the Stone Age početkom 2000-tih, pokraj starog prijatelja Josha Hommea, potom u underground supergrupi The Gutter Twins, sa cenjenim Gregom Dullijem (The Afghan Whigs), te u sjajnom folk duetu sa kantautorkom Isobel Campbell (Belle and Sebastian). Međutim, sve to vreme on je pažljivo snimao i svoje solo albume, koji su polako dobijali na umetničkoj uverljivosti – one životne mu nikad nije nedostajalo – gradeći jedinstvenu karijeru sa mirisom i ukusom posebne rokenrol autentičnosti, na ivici širokog sveta popularne muzike.\nKao samostalan umetnik, Mark Lanegan izgradio je profil potpunog otpadnika, ličnosti koja kao da je i sama izašla iz neke rok pesme. On je stalno na ivici, ne preza ni od čega kad su u pitanju zadovoljstva ovog života, a ljubavi mu uvek treba, te je stalno između kršenja zakona i žene do koje mu je stalo. Njegova emocija jedini je zakon kog još priznaje na ovom svetu, a u potrazi za pravim osećanjima, neće se ustručavati sve da proba. Holandski koncertni agent koji ga je dugo zastupao, ispričao mi je jednom prilikom istinitu priču o poslovnom sastanku na koga ga je Lanegan pozvao, što se odigrao u daščari na kraju Los Anđelesa, gde su nameštaj činili samo drveni sto i stolica, a na tom stolu pištolj, špric i flaša pića – to je ambijent u kome je Mark obitavao, kao već poznata ličnost…\nNa njegovim učestalim koncertima pred našom publikom, što ga bez rezerve obožava (uvek u produkciji Pop Depresije, a u Domu omladine Beograda), imali smo mogućnost da se suočimo sa momkom koji stvarno misli ono što peva, nudeći glasan, ali dostojanstveno u sebe zagledan rokerski šou, kao i lice izbrazdano nedaćama žestokog življenja – naime, nijedan njegov nastup nije bio kopija onog prethodnog, i svaki je bio prilika da nam ispriča šta mu se sve u međuvremenu desilo. Kao i kod mnogih drugih istinskih stvaralaca – osnovna umetnost Marka Lanegana je život sam, i način na koji ga vodi.\nDa je Mark Lanegan zapravo Nick Cave koji ne pokušava da bude umetnik, a baš zato to jeste, jasno je na novoj ploči, „Straight Songs of Sorrow“ (Heavenly Recordings). Sve je ovde „do koske“ – životne teme i dileme iznete su bez mnogo filozofiranja, direktno i bez glume, čak i kad ne pretenduju da su mnogo pametne, na način koji je oličenje rokenrol jezika. Susrećemo se sa alkoholizmom, tučama, besparicom, neuspelim dogovorima oko nabavke droge, paralelno sa dugim ljubavnim noćima, uz žene koje su vredne najboljeg – ali je pitanje da li Mark to može da im pruži. Album je dugačko veličanje postojanja koje može da se živi samo pogrešno, mimo uobičajenih građanskih nazora, ukoliko želite da ga vodite po svojim merilima.\nZvezdani spisak saradnika na ovom izdanju čine John Paul Jones (Led Zeppelin), Greg Dulli (The Afhgan Whigs), Simon Bonney (Crime & The City Solution), Adrian Utley (Portishead ), Mark Morton (Lamb of God), Ed Harcourt i Jack Bates, sin Petera Hooka (Joy Division, New Order), Simon Bonney (Crime & the City Solution).\nZato „Straight Songs of Sorrow“ ima zamah i širinu velikih dela. Posebna priča je produkcijsko tretiranje ovih rokerskih numera, koje sve dobijaju savremeno elektronsko pakovanje, prilagođeno modernom sluhu (već smo pisali da je ovaj masovni update rokenrola postao standardna praksa i njegovo novo obeležje). Lanegan se pokazuje kao hrabro nekonvencionalan – prosto zadivljuje stilska raznolikost od pesme do pesme, i to nas dovodi do zaključka da je verovatno njegov glavni talenat u tome što svoje mane i ograničenja ume da pretvori u prednosti, te da se promeni, a da uvek ostane u centru pažnje. Tako ovde susrećemo sve moguće izraze, od blues tonova preko industrial ritmova, do eksperimentalnih digitalnih glitcheva – sjajno režirane i snimljene na način koji ne dopušta da se izgubi osnovna atmosfera sete i zapitanosti nad smislom svega što se dešava oko nas, bez ikakve poze ili pretencioznog očekivanja da narator bude ozbiljno shvaćen.\nKao drugar koji vam se poverava u kafani, Mark samo priča o onome što se stvarno desilo, i ne tvrdi da sve to ima neki dublji smisao, niti se trudi da vas impresionira – vrhunac kome se nada je možda tek malo razumevanja.\nNeisforsiranost iskaza sa dna egzistencije njegova je umetnička strategija, i na ovom albumu se kristalizuje u nekoliko antologijskih kompozicija. Otvara ga neočekivano smelo „I Wouldn’t Want to Say“ u kojoj se, kao u prologu, nalaze sve teme kojima će se baviti na ploči i, na romantičan način palih anđela, slušalac upozorava: „Get out while you can… my heart is black as night“ – uz bespoštedan industrijski ritam kojim se ovo obznanjuje. Nastavlja se nežno-akustičnom minijaturom „Apples From a Tree“, no rani vrhunac ploče nalazimo već na „The Game of Love“, raspevanom duetu sa suprugom Shelley Brien, tokom kojeg se stvarno pomalo podsećamo najuspelijih Caveovih stilizovanih balada – ovde vrlo primereno, nudeći tračak nade. „Internal Hourglass Discussion“, intrigantni eksperiment sa primenom iščašene elektronike, uopšte nije diverzija, nego uspela još-malo-pa-vesela storija o tome kako je našem antiheroju šetnja po lepom danu dala snagu da poželi da se promeni. U istom muzičkom smeru ide neočekivano pevljiva elektro pop kompozicija „Bleed All Over“, gde se viši nivo ljubavnog jedinstva fatalistički priziva i naziva – zajedničkim krvarenjem. Jednako opsednuta je i darkerska „Ketamine“, svesno nam pripovedajući o sudbini osobe što u tom opijatu vidi spas.\nVeličanstven deo koji čini srce ploče tek sledi i sastoji se od pet pesama, od kojih se ne zna koja je više u mračnim tonovima: počinje sa treperavom vizijom „Stockholm City Blues“, na kojoj zatičemo Marka samog u tom gradu, u hotelskoj sobi, daleko od kuće, ostavljenog sa opservacijama o kiši koja probija kroz njegov kaput i o tome kako plaća za bol kog ubacuje u svoju krv, a niko mu nikad nije rekao – dosta više sa tim. Nastavlja se epskom „Skeleton Key“, što opisuje komplikovan odnos sa ženom kojoj ne može da se prepusti i poveruje joj da ga voli, jer je dokazano ružan čovek spolja i unutra, bez obzira što se svejedno nada da su njene slatke reči istinite. „Daylight in the Nocturnal House“ ima razmere velike pesme sa motivom neizbežnosti smrti, uz eho na gitari koji nas proganja do kraja, što se sve tematski pretapa u „Ballad of a Dying Rover“, o umirućem koji želi da poslednjih par milja pređe sa voljenom devojkom, objašnjavajući joj da neće više da je laže, nikad više, ali da ne treba da bude iznenađena ako to ipak uradi. Konačno, „Hanging On“ je potresna priča o dva drugara koja bi odavno trebala da budu mrtvi, jer su uneli u sebe sve što su mogli „tražeći bol kog moraju ubiti“ – radi se o Dylanu Carlsonu, stvarnoj osobi i Laneganovom i Cobainovom zajedničkom najboljem prijatelju, iz grupe Earth.\nSve se zaključuje optimističkim duetom „Eden Lost and Found“, uz njegovog omiljenog pevača Simona Bonneya, iz kultne australijske grupe Crime & The City Solution – o danu i svetlosti koji dolazi, i tome kako svi zaslužujemo da budemo slobodni. Zaključujući album u maniru propovedi, kojoj ne nedostaje dirljive vere, ostavlja nas u uverenju da je „Straight Songs of Sorrow“ kapitalno izdanje i kruna Laneganove karijere.\nMark Lanegan je izgradio priču koja je istovremeno realna i stilizovana – nalik nekom izgubljenom Jarmuschovom junaku, on se stalno sudara sa životom, ali i tako izubijan ne prestaje da ga voli. Kod njega nema ničeg što dolazi lako, i sve je iz neke muke, kojoj se Mark ne čudi, nego je prihvata kao cenu toga što je rešio da bude svoj. Njemu se u pesmama dešavaju neverovatne stvari, ali vi u njima učestvujete kao da gledate film, jer su prepričane sa odmakom. Svaka njegova stvar, zapravo, funkcioniše kao ispričano filmsko delo.\nGlavna zvezda ovog albuma je dakle on sam i još više: njegov glas. Dubok bariton, koji vam zalazi u stomak dok ga slušate, vokal prepoznatljive rokerske klasičnosti što spada u jedno od skrivenih blaga savremene muzike. To je njegova glavna poetska alatka i Lanegan nikad ne omaši da vas uzbudi – uvek je spreman da svoju emociju prenese nebrušenu i sasvim direktno, kakva god bila, a često je sasvim melanholična. Vraćajući nam glasom posustalu veru u smisao ljudske komunikacije, Mark čini neočekivano dobro delo.\nU vremenima kad se čitav život čini isproduciranim i montiranim, susresti se sa likom koji živi sve krajnje stvarno, samo po sebi je blago. A imati ga kroz njegove pesme za prijatelja, na kog možete da se oslonite da će vam se obratiti pravim rečima baš kad zatreba, u sred vaših teških momenata – veliko je bogatstvo.\nPloča kakva se pravi jednom u karijeri.\nAlbumDragan AmbrozićKolumneMark LaneganNova.rsrecenzijaStraight Songs of Sorrow


U Bijelom Polju održan sastanak sa predstavnicima lokalnih samouprava sjevernih opština o primjeni Zakona o lokalnoj samoupravi i reformi javne uprave\nMinistarstvo javne uprave, u saradnji sa Upravom za kadrove i Zajednicom opština Crne Gore, organizovalo je danas u Bijelom Polju sastanak sa predsjednicima, glavnim administratorima i sekretarima Sekretarijata iz sjevernog regiona Crne Gore o primjeni novog Zakona o lokalnoj samoupravi i reformi javne uprave. Sastanku je u ime Opštine Bijelo Polje prisustvovao predsjednik mr Petar Smolović sa saradnicima.\nCilj sastanka je bio upoznavanje predstavnika lokalnih uprava sa Zakonom o lokalnoj samoupravi koji je stupio na snagu 11. januara 2018. godine i aktivnostima koje su predviđene Akcionim planom za sprovođenje Strategije reforme javne uprave za period 2018 – 2020., koji je Vlada Crne Gore usvojila u januaru 2018. godine.\nGeneralni sekretar Zajednice opština Crne Gore, Refik Bojadžić, kazao je da se kroz primjenu dosadašnjeg zakona uviđelo niz problema koji onemogućavaju da se opštine na pravi način organizuju i kvalitetnije obavljaju poslove iz svoje nadležnosti.\n-Ukazivali smo na to i tražili da se vrše izmjene zakona posebno u službeničkom sistemu, gdje smo imali potpuno nedefinisanu situaciju. Dobijanjem novog Ministarstva smo vrlo brzo dobili novi Zakon i mislim da je preko devedeset posto naših prijedloga prihvaćeno i imaćemo mnogo bolja rješenja i lakša za primjenu. Ono što je rezultat zajedničke saradnje sa novim Ministarstvom je i Akcioni plan za spovođenje reforme javne uprave za period od 2018. do 2020. godine koji se odnosi na segment lokalne samouprave. Predstoji nam da pripremimo novi Statut, Poslovnik o radu Skupštine i novu Odluku o organizaciji organa lokalne uprave. Bitno je da kroz pripremu odluke o organizaciji organa lokalne uprave damo neke smjernice u kom pravcu treba da se kreće nova organizacija u opštinama i kroz to pravilnici i sistematizacija radnih mjesta i broj izvršilaca. To je sve preduslov da se dođe do optimalne organizacije organa i službi i optimalnog broja izvršilaca u Opštinama. Ono što je posebno važno u Akcionom planu je da ćemo posebnu brigu i pažnju posvetiti stvaranju uslova za implementaciju Zakona o komunalnim djelatnostima. Od izuzetne je važnosti je i to što će se mijenjati Zakon o lokalnoj samoupravi i da će se formirati rivolving fond što je od izuzetnog značaja, a posebno za opštine koje su u reprogramu zbog obaveza. To je jedna stalna podrška da možete da koristite sredstva iz evropskih fondova za svaki projekat koji procijenite da je valjano pripremljen i da ne zavisite od stanja u budžetu, već da se iz rivolving fonda pozajme sredstva, isfinansira se projekat i od Evropske komisije se povratno kad se završi projekat dobiju sredstva i vrate se u fond. To je jedan izvanredan mehanizam, zaključio je Bojadžić.\nDržavni sekretar Ministarstva javne uprave Goran Jovetić kazao je da je Ministarstvo odradilo niz aktivnosti koje su bile prije svega usmjerene ka realizaciji strategije reforme javne uprave, a ta strategija je donešena 2016. godine i jedan segment se odnosi upravo na lokalnu samoupravu.\n-Ove godine smo napravili korak naprijed i Ministarstvo javne uprave u saradnji sa Evropskom komisijom je pripremilo Akcioni plan za realizaciju strategije reforme javne uprave za period do 2020. godine, što znači da smo sada kompletno definisali sve aktivosti koje su obuhvaćene strategijom, jer se prvi Akcioni plan odnosio na perod od 2016. do 2017. godine. Sada već imamo novi Akcioni plan za period od 2018. do 2020. godine. Ovaj Akcioni plan je donijela Vlada na prvoj sjednici u ovoj godini i on je već sada na snazi. Ministarstvo javne uprave u skladu sa programom rada Vlade za 2017. godinu realizovalo je sve predviđene obaveze. Po prvi put u Crnoj Gori susrećemo se sa mehanizmom direktne sektorske budžetske podrške i za segment reforme javne uprave opredijeljen je iznos od 15 miliona eura, 12 miliona bi trebalo da bude direktna budžetska podrška budžetu Crne Gore, dok 3 miliona podrazumijeva tehničku podršku koja bi se prije svega odnosila na ekspertsku podršku za sprovođenje reforme u Crnoj Gori, kazao je Jovetić.\nDirektorica Direktorata za lokalnu samoupravu, Jadranka Vukčević, upoznala je prisutne sa promjenama Zakona o lokalnoj samoupravi.\nZadržan je princip da se lokalna samouprava ostvaruje u jednobraznom obliku sa izuzetkom Glavnog grada i Prijestonice koji imaju svoje zakone i kojima su proširene nadležnosti. U odnosu na poglavlje koje se tiče lokalne samouprave zadržan je omnibus sistem, odnosno sistem po kome sve opštine bez obzira na njihovu veličinu i ostale karakteristike vrše iste poslove. Zadržan je i metod enumeracije, odnosno taksativnog nabrajanja poslova jedinica lokalne samouprave koje opština donosi u skladu sa zakonom i uređuje u skladu sa zakonom i drugim propisima. Prema samostalnosti i uticaju jedinice lokalne samoprave vrše samostalne a i povjerene i prenešene poslove. Najveće izmjene pretrpjela je Skupština kao predstavnički organ. U cilju efikasnijeg konstituisanja novoizabrane Skupštine precizirali smo rok da od objavljivanja konačnih rezultata izbora Skupština se mora konstituisati u roku od 30 dana. U roku od 15 dana od dana objavljivanja konačnih rezultata Skupština se mora sazvati, a u sledećih 15 dana, ona se mora održati. Novina jeste i to, da se ona smatra konstituisanom - izborom predsjednika Skupštine Opštine. Skupština će po novom zakonu razmatrati izvještaj Državne revizorske institucije. Novina je i u pogledu profesionalizacije funkcije predsjednika Skupštine. Ovom rješenju se pristupilo iz razloga, ne samo zbog značaja poslova koje ima predsjednik Skupštine, nego iz njegove detaljne analize kao funkcije predsjednika Skupštine, koja pored svoje protokolarne ima i svoju kontrolnu funkciju, koja proizilazi iz ovlašćenja da se stara o realizaciji odluka i drugih akata. Jedna od novina je da predsjednik Skupštine može imati i potpredsjednika Skupštine Opštine.\nŠto se tiče poglavlja koje se odnosi na predsjednika Opštine važno je istaći da je zadržan političko-upravni tip izvršne funkcije, a to znači da predsjednika Opštine bira Skupština na period od četiri godine. Utvrdili smo tačan rok da Skupština mora izabrati Predsjednika, najkasnije u roku od trideset dana od dana konstituisanja Skupštine. Kada je riječ o nadležnostima predsjednika Opštine jedna od najbitnijih je donošenje kadrovskog plana, a u cilju racionalizacije predviđeno je da Opština može imati najviše dva potpredsjednika. U poglavlju koje se odnosi na organe lokalne uprave precizirani su organi koji vrše poslove lokalne uprave a to su sekretarijati, uprave i direkcije. Za vršenje stručnih poslova iz nadležnosti predsjednika Opštine, glavnog adminitratora i glavnog gradskog arhitekte mogu se obrazovati stručne službe, kao i za vršenje specifičnih poslova lokalne uprave mogu se obrazovati posebne službe.\n-U cilju lakšeg i cjelishodnijeg uspostavljanja organizacione strukture propisano je da kriterijume za organizaciju i sistematizaciju utvrđuje predsjednik Opštine, a koji mogu biti samo u skladu sa kadrovskim planom, istakla je Vukčević.


Crnadak: Pisma će u Sarajevo stići najkasnije do utorka - Klix.ba\nBiH Crnadak: Pisma će u Sarajevo stići najkasnije do utorka\nCrnadak: Pisma će u Sarajevo stići najkasnije do utorka\n26.2.2017. u 14:52\nPredsjedništvo BiH Igor Crnadak tužba BiH protiv Srbije\nMinistar inostranih poslova BiH Igor Crnadak potvrdio je da su u petak u Ambasadu BiH stigla pisma Međunarodnog suda pravde u Hagu za tri člana Predsjedništva BiH, te da će u najkraćem roku biti proslijeđena u Predsjedništvo.\n"Sadržaj pisama ne znam, jer su koverte zatvorene. Izričit nalog predsjedavajućeg Predsjedništva BiH Mladena Ivanića bio je da se zbog nedavnih događaja sa Ambasadom u Hagu te koverte upute zatvorene u Predsjedništvo", izjavio je Crnadak.\nOn smatra veoma zanimljivim to što je Međunarodni sud pravde u Hagu odlučio da posebno piše trojici članova Predsjedništva, a ne Predsjedništvu kao instituciji, ali nije želio da spekuliše šta bi mogao da bude sadržaj pisama.\nOn očekuje da Međunarodni sud pravde u Hagu uvaži to da Predsjedništvo BiH nije donijelo odluku o pokretanju revizije iako je imalo na dnevnom redu, kao i da nije donijelo odluku o imenovanju agenta za podnošenje revizije tako da je veoma problematičan legitimitet osobe koja se predstavila u Hagu kao agent, kao i to da su dva člana Predsjedništva, od ukupno tri, izričito protiv revizije.\n"Samo mogu reći da očekujem da ove tri činjenice Sud u Hagu uvaženi", zaključio je Crnadak.\n21.11.2019. u 10:44


Topla kiša, pa LEDENI PREOKRET: Sledeće nedelje temperatura pada za čak 17 stepeni, svakim danom SVE HLADNIJE\nIzvor: Blic, 25.Nov.2018, 16:25\nTokom prva dva dana naredne sedmice veći deo Srbije očekuje kišovito, ali toplo vreme za ovo doba godine. Međutim, već od srede nas očekuje preokret i snežne padavine u većini mesta, dok od četvrtka možemo očekivati prestanak padavina i razvedravanje, ali i dodatni pad temperature, najavljuju meteorolozi.\nIzvor: SrbijaDanas.com, 25.Nov.2018\nTokom prva dva dana naredne sedmice veći deo Srbije očekuje kišovito, ali toplo vreme za ovo doba godine. Međutim, već od srede nas očekuje preokret i snežne padavine u većini mesta, dok od četvrtka možemo očekivati prestanak padavina i razvedravanje, ali i dodatni pad temperature, najavljuju...\n09:06: Tomić čestitao timu na borbenosti\n09:06: Šta je dogovoreno oko Bregzita\n09:06: FSO ALEKSINAC: Izvučeni parovi 2. kola KUP-a\n09:05: RAT NA ULICAMA MEKSIKA Policija krenula da hapsi EL ČAPOVOG SINA...\n09:04: Tridesete iziskuju više pažnje za njegu lica\n09:03: Težak udes kod Zmajeve pumpe: Vatrogasci izvlačili vozača\n09:03: ŠOK Miljana zbog kiretaže upala u depresiju: "Pomišljam da dig...\n09:02: RT: Ulični rat u meksičkoj Kulikani: Snage bezbednosti se povuk...\n09:02: Swiss Airlines uspostavio vezu između Ljubljane i Züricha\n09:02: Ko je bio osnivač homeopatije Dr Haneman – genije medicine\n09:02: Slika ne laže - Pogba se video sa budućim trenerom? (foto)\n09:01: VIDEO: Kia Stinger vs Mercedes-AMG GT 63 S 4-Door\n09:01: Borba protiv američkih sankcija: Španija štiti svoje kompanije...\n09:01: Zoran Vlašković: Nikolas Ebot kolonijalni fašista i ubica demo...


Kako je ekipa iz LAĆARKA prevarila medije u Srbiji! - Krmača i 32 praseta!\nKako je ekipa iz LAĆARKA prevarila medije u Srbiji! – Krmača i 32 praseta!\nJedna objava na društvenoj mreži „Fejsbuk“ koju je osmislila grupa Laćaraca, inače okupljenih oko udruženja građana “Kiki i komšije”, privukla je neskriveno interesovanje novinara više beogradskih medija. I sve bi to bilo uobičajeno, da nije reč o ismejavanju ranga “Njuz.neta”, kojem je ova grupa veseljaka, sklona.\nNjihova objava doslovce glasi:\n“Alal vera domaćine! Čudo u Laćarku, krmača oprasila 32 praseta, od toga 19 muških i 13 ženskih. Domaćin i vlasnik ove krmače Goran Mataruga popularni Gorbačov je izjavio da je ovo drugo prašenje krmače i da je ona prvi put oprasila 31 prase ali on nije hteo nikome da priča jer je mislio da mu niko ne bi verovao. Kako nam Gorbačov još dodaje prva tura prasica je bila vrhunskog prirasta i već sa šest nedelja kada je odlučivao prasice njihova prosečna težina je bila oko 70kg .Ovaj domaćin je takođe postao poznat po paunu sa najvećim repom na svetu, širina repa je bila tolika da je paun u dvorište mogao da uđe samo na veliku kapiju i opet bi mu rep zapinjao o stubove od kapije.”\nNaravno, mnogima nije bilo potrebno da bi se shvatilo da nikakvim čudom krmača ne može da oprasi 32 praseta, kao i da je reč o šali. Ali to nije važilo za mnoge beogradske medije.\nDarko Kiki Ilić, čovek koji stoji iza stranice SM.info i udruženja “Kiki i komšije“, na kraju nam je sve potanko objasnio i razvejao sve sumnje u istinitost informacije:\n“Mi smo komšije koje redovno piju pivo ispred lokalne prodavnice. Jedan naš lokalni šaljivdžija Goran Mataruga, popularni Gorbačov, ovoga je puta bio u posebnom elementu i pričao nam je o svom golubu koji je dnevno jeo 50 kg kukuruza. Koliko je golub bio velik, kada se posere, pucao mu je crep na kući. Takođe je pričao o paunu koji ne može da uđe na veliku kapiju kad raširi rep i na kraju je spomenuo krmaču koja je oprasila 32 praseta. Sve smo mu verovali ali ovo za krmaču je preraslo sve lagarije, međutim Gorbačov je otišao kući, uslikao krmaču i 20 prasica, a za ostale je rekao da nisu hteli da izađu iz svinjca. Mi smo ovu šaljivu anegdotu okačili na lokalnu fb stranicu, a beogradski nabeđeni novinari su poverovali svaku reč., prenosi mitrovica.info.\ndarko kiki ilić\nPrevious articleZbog ovih stvari kvari se veš mašina!\nNext article5 stvari koje vam muškarci neće priznati NI ZA ŽIVU GLAVU


Lorenzo u foto finišu pobedio u Mugellu – MotoVesti\n23/05/2016 23/05/2016 trke.rs\tmotogp 2016, mugello\nJorge Lorenzo je već na startu izbio na prvo mesto ispred Valentina Rossija, ali se Italijan nije predavao na domaćem terenu. Iznenađenje starta je bio odličan start Aleixa Espargara koji se probio do 3. pozicije i neko vreme držao tu poziciju dok ga nisu sustigli Marquez i Dovizioso.\n← Pogled na Xross kroz najbolji ugao\nThruxton R inspirisan Barbour International-om →\nCrutchlowu druga pobeda\n23/10/2016 23/10/2016 trke.rs\nItalijanski dan za pamćenje\n04/06/2017 04/06/2017 trke.rs\nMarquezu pobeda i šampionska titula\n16/10/2016 16/10/2016 trke.rs


KAD ONA OTVORI DEKOLTE, BLUZE PUCAJU: Poznata manekenka prošetala u IZAZOVNOM STAJLINGU! (FOTO) | Happy BSC portal\nEšli Grejem viđena je kako ide na snimanje emisije ''America's Next Top Model'' u kojoj je član žirija, a njen izazovan stajling zapalio je masu na ulicama Njujorka. Sa ovakvog dekoltea teško je skrenuti pogled.\nEšli je za ovu priliku obukla seksi kombinezon čiji je gornji deo jedva obuzdao njene bujne grudi. Plus sajz model dobro zna šta treba da istakne, a koje nedostatke da prikrije, pa su joj tako zvonaste nogavice vizuelno izdužile figuru.\nI fanovi na Instagramu ostali su bez teksta zbog ove seksi kombinacije.


OVAKO JE TUKAO JEDAN OD NAJŽEŠĆIH MOMAKA SA BEOGRADSKOG ASFALTA! Ovo je jedini snimak boks meča LJube Zemunca (VIDEO)\n09-04-2019 11:35 Video Sport Ostali sportovi\nPored svih dela i burnog života boksovao je za klub “Frankfurt” u ekipi zajedno sa proslavljenim šampionom Darkom Celingerom i mnogim poznatim borcima Nemačke. Kažu da u ringu nije imao mnogo uspeha jer su rukavice ublažavale njegove udarce, njegov ring je ipak bila ulica na kojoj nije imao dostojnog protivnika.\nLJuba Zemunac (Foto: Jutjub)\nPored svih dela i lošeg glasa koji ga je pratio njegove navike su bile potpuno okrenute sportu i zdravom načinu života. To je išlo dotle da je i u zatvorima uvodio svoja pravila koja su svi morali da poštuju. Pored svih dela i burnog života boksovao je za klub “Frankfurt” u ekipi zajedno sa proslavljenim šampionom Darkom Celingerom i mnogim poznatim borcima Nemačke.\nĐoković najzad sasuo sve u lice stranim medijima - ispričao o gladi, mostovima, metama na grudima. Više o tome čitajte OVDE.\n(UZNEMIRUJUĆI VIDEO) Krv je šikljala na sve strane, brutalnim udarcem protivnici otvorila lobanju


Svečana akademija u čast Vuka Karadžića - Dijaspora\nSvečana akademija u čast Vuka Karadžića\nSvečana akademija “Filolog Vuk Stefanović Karadžić i Beč” održana je 13. novembra 2014 u biblioteci skupštine grada Beča, a povod je 200 godina od izdavanja prve srpske gramatike “Pismenice serbskoga jezika” u Beču i 150. godišnjica od njegove smrti. Svečanoj akademiji prisustvovao je veliki broj počasnih gostiju i eminentnih stručnjaka slavistike.\nPre tačno 200 godina, slavni reformator srpskog jezika i pisma, Vuk Stefanović Karadžić je u Beču izdao prvu gramatiku srpskog jezika na osnovu narodnog govora. “Pismenica serbskoga jezika” (1814) je jedno od najvažnijih dela srpske književnosti 19. veka i smatra se osnovom današnjeg srpskog, a ujedno i hrvatskog i bosanskog jezika.\nVukova povezanost sa Bečom izuzetno je značajna jer je on, zapravo, veliki deo svog života proveo u glavnom gradu Austrije, gde je stvarao svoja dela, ali i osnovao porodicu. Vuk Karadžić je umro 1864. godine u Beču i bio sahranjen na bečkom groblju St. Marx, sve dok njegovi posmrtni ostaci nisu prenešeni u Beograd. Ove godine se ujedno obeležava i 150 godina od njegove smrti.\n“Filolog Vuk Stefanović Karadžić i Beč”\nSvečana akademija pod nazivom “Filolog Vuk Stefanović Karadžić i Beč” održana je u četvrtak 13. novembra 2014. u Beču, a program se sastojao od naučnih predavanja stručnjaka slavističkih nauka i dramskog i muzičkog dela.\nOva manifestacija je probudila veliko interesovanje bečke publike, a sala u biblioteci skupštine grada Beča (Wienbibliothek im Rathaus) bila je popunjena do poslednjeg mesta.\nSvečane govore održali su Gordana Ilić Marković, profesorka sa odseka slavistike Univerziteta u Beču i Boško Suvajdžić, profesor sa Filološkog faukulteta Univerziteta u Beogradu. U okviru naučnog dela akademije, posle nedavne prezentacije u Beogradu, prvi put u inostranstvu predstavljena je knjiga “"Mündliches Volksgut der Serben“ ("Српска усмена народна баштина"). Prezentaciju knjige je održala Mina Đurić ispred Vukove Zadužbine.\nUpravnik odseka za slavistiku Univerziteta u Beču, Michael Moser, u svom pozdravnom govoru zahvalio se učesnicima i organizatorima na održavanju ove Svečane akademije na način koji joj i dolikuje.\nOrganizacioni deo manifestacije, veoma uspešno, izvelo je udruženje Dijaspora Media Association iz Beča, uz veliku podršku grada Beča. Pokroviteljstvo Svečne akademije preuzeo je na sebe bečki ministar za kulturu i nauku Andreas Mailath-Pokorny.\nProgram su muzički obogatile kompozicije iz 19. veka, “tiho noći” Jovana Jovanovića Zmaja i “srpski kvadril” Johanna Straussa mlađeg, u izvođenju Hristine Šušak (violina) i Ahsena Mehovića (gitara).\nPosebnu pažnju publike izazvalo je scensko čitanje odlomaka iz predstave “Bečki prozori - Volim te od svega srdca - Vuk Karadžić i Ana Kraus”, autorke Gordane Ilić Marković. Vuka i Anu su glumili studenti slavistike Dražen Tešanović i Jennifer Resch. Autorka je ovaj recital posvetila Vuku Karadžiću kao mužu i ocu i njegovoj supruzi, Ani Karadžić, što je prikazalo Vuka i njegov život sa emotivne strane.\nNa današnji dan 7. februara pre 153 godina, u Beču, umro je Vuk Stefanović Karadžić filolog, etnolog, kniževnik, diplomata i reformator srpskog jezika.\nOvogodišnja konferencija novinara i medija dijaspore i srpskih organizacija regiona biće održana 23. oktobra u Beogradu. Teme su finansiranje medija dijaspore i Srba iz regiona i njihovo prilagođavanje digitalnom okruženju. Prijave za učešće mogu se slati do 21. oktobra.\nPrezentacija grada Beograda u Beču\nTuristička organizacija Beograda organizuje promociju turističke ponude glavnog grada Srbije u bečkom Kursalonu 1. juna 2015. pod sloganom: VISIT BELGRADE WE LIVE NEXT DOOR. Tom prilikom Beograd će se promovisati kao poslovna „city break“ destinacija, grad kulture, sporta, dobre energije, gastronomije, šopinga i zabave.\nPraznik mladosti, muzike i igre\nU Beču je u subotu održana 33. Smotra kulturno-umetničkog stvaralaštva Srba u Austriji na kojoj je učestvovalo 800 takmičara iz čitave Austrije. Svečanom otvaranju su prisustvovale brojne srpske i austrijske zvanice. Bila je to još jedna prilika Srbi iz čitave Austrije pokažu kakve rezultate ostvaruju u oblati kulture i umetnosti, a pre sveg na planu negovanja srpske kulture, jezika i tradicije.\nNa incijativu odseka za slavistiku Univerziteta u Beču i Filolškog fakulteta Univerziteta u Beogradu održaće se Svečana Akademija “Filolog Vuk Stefanović Karadžić i Beč” u četvrtak, 13 novembra 2014.


Uspješna akcija: Otkazano predavanje negatoru genocida Michaelu Parenti - Congress of Bosniaks of North America\nHome Bosanski Uspješna akcija: Otkazano predavanje negatoru genocida Michaelu Parenti\nUspješna akcija: Otkazano predavanje negatoru genocida Michaelu Parenti\nupdated on January 9, 2019 May 15, 2012\nNakon višednevne inicijative institucija, prijatelja BiH i pojedinca koji su zahtjevali od predsjednika San Jose Centar za Mir i Pravdu dr. G. Sharat Lin, da otkaže predavnje Michael Parentia, jednog od negatora genocida nad Bošnjacima u BiH. Da se svaki trud isplati najbolje pokazuje i ovaj slučaj kada su osam institucija složno nastupili i u kontaktu sa predsjednikom spomenutog centra uspjeli do daljneg otkazati predavanje. Tim povodom čelnici institucija su se zahvalili predsjedniku San Jose Centar za Mir i Pravdu dr. G. Sharat Lin. U pismu između ostalog stoji:\nU ime žrtava zločina agresije na Republiku Bosnu i Hercegovinu i genocida nad njenim građanima, posebno Bošnjacima, u ime više hiljada američkih Bošnjaka koji žive u Kaliforniji, te u ime više od 350,000 sjevernoameričkih Bošnjaka, od kojih su većina žrtve zločina agresije i genocida, izražavamo zahvalnost zbog odluke Upravnog odbora Centra za mir i pravdu San Jose da udovolje zahtjevima da se otkaže predavanje Michael Parentia zakazano za 31. maj 2012. Zahvaljujemo se na vašoj spremnosti da se susretnete i razgovorate s preživjelim žrtvama genocida iz bošnjačke zajednice u Kaliforniji. Vaša odluka da udovoljite našim zahtijevim je pravedna i podrška za istinu i pravdu u svijetu.\nZahvaljujemo vam se na spremnosti da preispitate svoju originalnu odluku u ime žrtava zločina agresije na Republiku Bosnu i Hercegovinu i genocida nad njenim građanima, zbog hiljada onih koji su silovani, mučeni u koncentracionim logorima smrti, ubijeni i nasilno protjerani sa svoje zemlje.\nDirektor, Bosansko američkog institute za genocid i obrazovnog centra\nPredsjednik Vijeća bh organizacija u Australiji\nGeneralni sekretar Drustva za ugrozene narode, Njemacka\nMichael Parenti San Jose Institute for Peace and Justice\nDeset godina "Bosanskih Zlatnih Ljiljana" u Vermontu